cyanic-selkie/wikianc huggingface dataset:
ಅವಸ್ಥಾನಿಯಮ
ಉದಾಹರಣೆಗಳು
ಮಂಡಲದಲ್ಲಿರುವ ಪ್ರತಿಯೊಂದು ಅವಸ್ಥೆಯ ರಚನೆಯನ್ನೂ ಈ ರಾಸಾಯನಿಕ ಸಮೀಕರಣಗಳ ರೂಪದಲ್ಲಿ ತಿಳಿಸಲು ಅಗತ್ಯವಾದ ಅಂಗವಸ್ತುಗಳ ಕನಿಷ್ಟ ಸಂಖ್ಯೆಯೇ ಘಟಕಾಂಶ. ನಮಗೆ ಪರಿಚಿತವಾದ ಜಲಮಂಡಲದಲ್ಲಿರುವುದು ಕೇವಲ ಒಂದು ಘಟಕ (ಕಾಂಪೊನೆಂಟ್). ಏಕೆಂದರೆ H2O ಎಂಬ ಸೂತ್ರದ ಸಹಾಯದಿಂದ ಮಂಜುಗಡ್ಡೆ, ನೀರು ಮತ್ತು ನೀರಾವಿಯ ರಚನೆಯನ್ನು ವಿವರಿಸಬಹುದು. ಕ್ಯಾಲ್ಷಿಯಂ ಕಾರ್ಬೊನೇಟಿನ ಮಂಡಲದ ಪರಿಸ್ಥಿತಿಯೇ ಬೇರೆ. ಅದರಲ್ಲಿರುವ ಅಂಗವಸ್ತುಗಳು ಮೂರು. ಅವುಗಳ ಪೈಕಿ ಯಾವುದಾದರೂ ಎರಡರ ಸಹಾಯದಿಂದ ಪ್ರತಿಯೊಂದು ಅವಸ್ಥೆಯ ರಾಸಯನಿಕ ರಚನೆಯನ್ನು ಬಣ್ಣಿಸಬಹುದು. ಉದಾಹರಣೆಗಾಗಿ CaO ಮತ್ತು CO2 ಇವುಗಳನ್ನು ಆಯ್ದುಕೊಳ್ಳೋಣ. ಅವಸ್ಥೆ                             ಘಟಕಗಳು CaCO3 (s) ........... ೧ ಅಣುತೂಕ  CaO + ೧ ಅಣುತೂಕ CO2 CaO (s) ........... ೧ ಅಣುತೂಕ  CaO + ೦ ಅಣುತೂಕ CO2 CO2 (g)  .......... ೦ ಅಣುತೂಕ  CaO + ೧ ಅಣುತೂಕ CO2 ಆದ್ದರಿಂದ ಈ ಮಂಡಲದ ಘಟಕಾಂಶ ಎರಡು. ಘಟಕಗಳ ಸಂಖ್ಯೆಯನ್ನು ನಿರ್ಣಯಿಸುವಾಗ, ವಾಸ್ತವವಾಗಿ ನಡೆಯುವ ರಾಸಾಯನಿಕ ಕ್ರಿಯೆಗಳನ್ನು ಮಾತ್ರ ಗಣನೆಗೆ ತೆಗೆದುಕೊಳ್ಳಬೇಕು. ಉದಾಹರಣೆಗೆ, ಹೈಡ್ರೊಜನ್, ಆಕ್ಸಿಜನ್ ಮತ್ತು ನೀರಿನ ಸಮುದಾಯವನ್ನು ಘಟಕತ್ರಯ ಮಂಡಲ ಎನ್ನಬೇಕಾಗುತ್ತದೆ; ಏಕೆಂದರೆ ಸಾಮಾನ್ಯ ಉಷ್ಣತೆ, ಸಂಮರ್ದಗಳಲ್ಲಿ ವೇಗವರ್ಧಕದ ಗೈರುಹಾಜರಿಯಲ್ಲಿ H2O + ½O2 → H2O (g)  (g)   (l) ರಾಸಾಯನಿಕ ಕ್ರಿಯೆ ನಡೆಯುವ ಸಂಭವ ಬಹಳ ಕಡಿಮೆ. ಆದರೆ ವಿದ್ಯುತ್ ಕಿಡಿ ಹಾಯಿಸಿದರೆ ಘಟಕಗಳ ಸಂಖ್ಯೆ ಎರಡಾಗುವುದು. ಹೈಡ್ರೊಜನ್ ಮತ್ತು ಆಕ್ಸಿಜನ್ನುಗಳ ಪ್ರಮಾಣ ಸರಿಯಾಗಿ 2:1 ಅಣುತೂಕಗಳಾಗಿದ್ದರೆ ಕ್ರಿಯಾಂತ್ಯದಲ್ಲಿ ನೀರು ಮಾತ್ರ ಉಳಿಯುವುದು. ಆಗ ಘಟಕಗಳ ಸಂಖ್ಯೆ ಒಂದಾಗುವುದು. ಈ ಕಾರಣದಿಂದಲೇ ಸಮಪ್ರಮಾಣ ಅಮೋನಿಯಾ ಮತ್ತು ಹೈಡ್ರೊಜನ್ ಕ್ಲೋರೈಡ್ ಅನಿಲಗಳಿರುವ ಮಂಡಲದಲ್ಲಿ ಅಮೋನಿಯಂ ಕ್ಲೋರೈಡ್ (NH4Cl) ಎಂಬ ಒಂದೇ ಘಟಕವಿರುತ್ತದೆ. ಆದರೆ ಈ ಪರಿವರ್ತಕ ವಸ್ತುಗಳ ಪೈಕಿ ಒಂದರ ಅಂಶ ಹೆಚ್ಚಾಗಿದ್ದು, ಅದು ಕ್ರಿಯಾಂತ್ಯದಲ್ಲಿ ಉಳಿದು ಹೋದರೆ ಆಗ ಎರಡು ಘಟಕಗಳು ಉಂಟಾಗುತ್ತವೆ.
ಮಳೆ (ಚಲನಚಿತ್ರ)
ಹಿನ್ನೆಲೆಸಂಗೀತ
ಚಿತ್ರಕ್ಕೆ ಸಂಗೀತ ಮತ್ತು ಧ್ವನಿಮುದ್ರಿಕೆಗಳನ್ನು ಜಸ್ಸಿ ಗಿಫ್ಟ್ ಸಂಯೋಜಿಸಿದ್ದಾರೆ. ಸೌಂಡ್‌ಟ್ರ್ಯಾಕ್ ಆಲ್ಬಂ 6 ಟ್ರ್ಯಾಕ್‌ಗಳನ್ನು ಒಳಗೊಂಡಿದೆ ಮತ್ತು ಬಿಡುಗಡೆಯ ಮೊದಲು ಇಂಟರ್ನೆಟ್‌ನಲ್ಲಿ ಸೋರಿಕೆಯಾಗಿದೆ.
ಅವಸ್ಥಾನಿಯಮ
ಉದಾಹರಣೆಗಳು
ಅವಸ್ಥೆಗಳ ಸಂಖ್ಯೆಯನ್ನು ಏರುಪೇರು ಮಾಡದೆ, ಉಷ್ಣತೆ ಸಂಮರ್ದ ಇತ್ಯಾದಿ ಎಷ್ಟು ಅಂಶಗಳನ್ನು ಬದಲಾಯಿಸಬಹುದೋ ಆ ಸಂಖ್ಯೆಗೆ ಮಂಡಲದ ಸ್ವಾತಂತ್ರ್ಯಾಂಕ ಎಂದು ಹೆಸರು. ಜಲಮಂಡಲವನ್ನು ಪರೀಕ್ಷಿಸಿದರೆ ಇದರ ಅರ್ಥ ತಿಳಿಯುವುದು. ಉಷ್ಣತೆ ಹೆಚ್ಚಿತೆನ್ನಿ. ಆಗ ಮಂಜುಗಡ್ಡೆ ಕರಗಿ ಹೋಗಬಹುದು, ಅಥವಾ ನೀರು ಪೂರ್ಣವಾಗಿ ಆವಿಯಾಗಬಹುದು. ಇದರಿಂದ ಯಾವುದಾದರೂ ಒಂದು ಅವಸ್ಥೆ ನಾಶವಾದಂತಾಗುತ್ತದೆ. ಹಾಗೆಯೇ ಉಷ್ಣತೆ ತಗ್ಗಿದರೆ, ಆವಿ ಸಾಂದ್ರೀಕರಿಸಿ ನೀರಾಗಬಹುದು ಅಥವಾ ನೀರು ಪೂರ್ಣವಾಗಿ ಹೆಪ್ಪುಗಟ್ಟಬಹುದು. ಅಂತೂ ಒಂದು ಅವಸ್ಥೆ ಇಲ್ಲದಂತಾಗುತ್ತದೆ. ಆದುದರಿಂದ, ಮಂಡಲದ ಉಷ್ಣತೆ ವ್ಯತ್ಯಾಸವಾಗುವಂತಿಲ್ಲ. ಈಗ ಸಂಮರ್ದದ ಪರಿಣಾಮವನ್ನು ಗಮನಿಸೋಣ. ಸಂಮರ್ದ ಹೆಚ್ಚಿದರೆ ಆವಿಯೆಲ್ಲ ನೀರಾಗಿ ಸಾಂದ್ರೀಕರಿಸುವುದು. ಇಲ್ಲವೇ ಸಂಮರ್ದದ ಹಿಂಸೆಯಿಂದ ಪಾರಾಗಲು ಮಂಜುಗಡ್ಡೆ ಪೂರಾ ಕರಗಿ ನೀರಾಗುವುದು. ಸಂಮರ್ದ ಇಳಿದರೆ ಮಂಡಲದ ಗಾತ್ರ ಹೆಚ್ಚುತ್ತದೆ. ಇದರ ಲಾಭ ಪಡೆಯಲು, ನೀರು ಹೆಪ್ಪುಗಟ್ಟಿಯೋ ಅಥವಾ ಆವಿಯಾಗಿಯೋ ಮಾಯವಾಗಬಹುದು. ಏನೇ ಆದರೂ ಪ್ರತಿಯೊಂದು ಸಂದರ್ಭದಲ್ಲೂ ಒಂದು ಅವಸ್ಥೆ ಅಳಿಯುತ್ತದೆ. ಆದುದರಿಂದ ಈ ಮಂಡಲಕ್ಕೆ ಸಂಮರ್ದದ ದಿಸೆಯಲ್ಲೂ ಸ್ವಾತಂತ್ರ್ಯವಿಲ್ಲ. ಹೀಗಾಗಿ ಜಲಮಂಡಲಕ್ಕೆ ಯಾವ ದಿಸೆಯಲ್ಲೂ ಕ್ರಿಯಾಸ್ವಾತಂತ್ರ್ಯವಿಲ್ಲದಿರುವುದರಿಂದ ಅದು ಅಚರ (ನಾನ್‌ವೇರಿಯಂಟ್). ಅವಸ್ಥಾನಿಯಮದ ಅನ್ವಯದಿಂದಲೂ ಇದೇ ಫಲಿತಾಂಶ ವ್ಯಕ್ತವಾಗುತ್ತದೆ. ಆಲಮಂಡಲದಲ್ಲಿರುವ ಅವಸ್ಥೆಗಳು ಮೂರು, ಘಟಕ ಒಂದು. ಆದ್ದರಿಂದ 3+F = 1+2  ಅಂದರೆ F= 0. ಮತ್ತೊಂದು ಸಂದರ್ಭವನ್ನು ವಿವೇಚಿಸೋಣ. ನಿರ್ದಿಷ್ಟ ತೂಕ ಗಾತ್ರವನ್ನು ಅಪೇಕ್ಷಿತ ಮಟ್ಟಕ್ಕೆ ತರಬೇಕಾದರೆ ಎರಡು ಮಾರ್ಗಗಳಿವೆ. ನಿಯತ ಸಂದರ್ಭಗಳಲ್ಲಿ ಉಷ್ಣತೆಯನ್ನು ವ್ಯತ್ಯಾಸ ಮಾಡುತ್ತ ಹೋಗುವುದು; ಅಥವಾ ಉಷ್ಣತೆಯನ್ನು ಹಿಡಿತದಲ್ಲಿಟ್ಟು, ಸಂಮರ್ದವನ್ನು ಬದಲಾಯಿಸುತ್ತ ಹೋಗುವುದು. ಆದುದರಿಂದ ಈ ಅನಿಲಮಂಡಲಕ್ಕೆ ಎರಡು ದಿಸೆಯಲ್ಲಿ ಕ್ರಿಯಾಸ್ವಾತಂತ್ರ್ಯವಿದೆ. ಅದಕ್ಕಾಗಿ ಅದನ್ನು ದ್ವಿಚರ (ಬೈವೇರಿಯಂಟ್) ಎಂದು ಹೆಸರಿಸಬಹುದು.
ಪರ್ಯಾಪ್ತ ಉಪ್ಪಿನ ದ್ರಾವಣದಲ್ಲಿ ಕೊಂಚ ಉಪ್ಪು ವಿಲೀನವಾಗದೆ ತಳವೂರಿದ್ದರೆ, ಆ ಮಂಡಲಕ್ಕೆ ಉಷ್ಣತೆಯ ದಿಸೆಯಲ್ಲಿ ಮಾತ್ರ ಕ್ರಿಯಾಸ್ವಾತಂತ್ರ್ಯವಿದೆ. ಏಕೆಂದರೆ ಉಷ್ಣತೆಯನ್ನು ನಿಗದಿಗೊಳಿಸಿದ ತತ್‌ಕ್ಷಣ, ಉಪ್ಪಿನ ದ್ರಾವಣತೆ ಮತ್ತು ದ್ರಾವಣದ ಆವಿ ಸಂಮರ್ದಗಳನ್ನು (ವೇಪರ್ ಪ್ರೆಷರ್) ನಿಗದಿಗೊಳಿಸಿದಂತಾಗುತ್ತದೆ. ಆದುದರಿಂದ ಈ ವಸ್ತುವ್ಯೂಹವನ್ನು ಏಕಚರ (ಯೂನಿವೇರಿಯಂಟ್)ಎನ್ನಬಹುದು.
ಮಳೆ (ಚಲನಚಿತ್ರ)
ಹಿನ್ನೆಲೆಸಂಗೀತ
ಲೈಫ್ ಈಸ್ ಅವೆಸಮ್ ಹಾಡನ್ನು ಒಡಿಯಾ ಚಲನಚಿತ್ರ ಜಗ ಹತಾರೆ ಪಾಘಾದಲ್ಲಿ ಕಾಪಿ ಮಾಡಲಾಗಿದೆ.
ಅವಸ್ಥಾನಿಯಮ
ಉದಾಹರಣೆಗಳು
ಉಷ್ಣತೆ ಸಂಮರ್ದ ಇತ್ಯಾದಿ ಅಂಶಗಳನ್ನು ಬದಲಾಯಿಸಿದಂತೆಲ್ಲ ಮಂಡಲದಲ್ಲಾಗುವ ಬದಲಾವಣೆಗಳನ್ನು ನಕ್ಷೆಯ ಕಾಗದದ ಮೇಲೆ ಮೂಡಿಸಿದರೆ, ಆ ಮಂಡಲದ ಅವಸ್ಥಾ ನಕ್ಷೆ (ಫೇಸ್ ಡಯಾಗ್ರಂ) ದೊರೆಯುವುದು. thumb|280x280px|ಜಲಮಂಡಲದ ಅವಸ್ಥಾ ನಕ್ಷೆ ಅದರಲ್ಲಿರುವ ಕ್ಷೇತ್ರಗಳು (ಏರಿಯಾಸ್) ರೇಖೆಗಳು ಮತ್ತು ಮುಕ್ಕೂಟ ಬಿಂದುಗಳು (ಟ್ರಿಪ್ಪಲ್ ಪಾಯಿಂಟ್ಸ್) ಕ್ರಮವಾಗಿ ದ್ವಿಚರ ಏಕಚರ ಮತ್ತು ಅಚರ ಮಂಡಲಗಳನ್ನು ಪ್ರತಿನಿಧಿಸುತ್ತವೆ.
ಮಳೆ (ಚಲನಚಿತ್ರ)
ಬಿಡುಗಡೆ
ಹಲವಾರು ಬಾರಿ ಮುಂದೂಡಲ್ಪಟ್ಟ ನಂತರ, ಚಲನಚಿತ್ರವು ಅಂತಿಮವಾಗಿ 7 ಆಗಸ್ಟ್ 2015 ರಂದು ಬಿಡುಗಡೆಯಾಗಲಿದೆ ಎಂದು ವರದಿಯಾಯಿತು. ಚಿತ್ರದ ನಿರ್ಮಾಪಕ ಮತ್ತು ವಿತರಕ, ಆರ್‌ಎಸ್ ಪ್ರೊಡಕ್ಷನ್ಸ್‌ನ ಶ್ರೀನಿವಾಸ್ ಚಿತ್ರವನ್ನು ಆಗಸ್ಟ್ ಮೊದಲ ವಾರದಲ್ಲಿ ಬಿಡುಗಡೆ ಮಾಡುವುದಾಗಿ ಘೋಷಿಸಿದರು.
ಅವಸ್ಥಾನಿಯಮ
ಉದಾಹರಣೆಗಳು
ಜಲಮಂಡಲದ ವರ್ತನೆಯ ಸಂಕ್ಷಿಪ್ತ ವಿವರ
ಮಳೆ (ಚಲನಚಿತ್ರ)
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಅವಸ್ಥಾನಿಯಮ
ಅನ್ವಯಗಳು
ಲೋಹಶಾಸ್ತ್ರದ ಪ್ರಗತಿಗೆ, ಜರ್ಮನಿಯ ಸ್ಟ್ಯಾಸ್ ಫರ್ಟ್ ಲವಣ ನಿಕ್ಷೇಪದ ಸದ್ವಿನಿಯೋಗಕ್ಕೆ, ಕುಂಭಕಲೆ ಮತ್ತು ಖನಿಜಶಾಸ್ತ್ರದ ಬೆಳವಣಿಗೆಗೆ ಅವಸ್ಥಾನಿಯಮ ಅಪಾರ ನೆರವು ನೀಡಿದೆ.
ಹೆಚ್ಚಿನ ಓದಿಗೆ
ವರ್ಗ:ರಸಾಯನಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಥಾಸರಿತ್ಸಾಗರ
ಕಥಾಸರಿತ್ಸಾಗರ : ಶಾತವಾಹನ ರಾಜನ ಆಸ್ಥಾನದಲ್ಲಿದ್ದ ಗುಣಾಢ್ಯ ಪೈಶಾಚೀ ಭಾಷೆಯಲ್ಲಿ ರಚಿಸಿದ ಬೃಹತ್ಕಥೆಯನ್ನು ಆದರಿಸಿ ಕಾಶ್ಮೀರ ದೇಶದ ಸೋಮದೇವನೆಂಬ ಪಂಡಿತ ಸು. ೧೧ನೆಯ ಶತಮಾನದಲ್ಲಿ ಸಂಸ್ಕೃತದಲ್ಲಿ ರಚಿಸಿದ ಒಂದು ಕಥಾಸಂಕಲನ. ಕಥೆಗಳೆಂಬ ನದಿಗಳು ಬಂದು ಸೇರುವ ಸಾಗರ ಎಂದು ಈ ಶೀರ್ಷಿಕೆಯ ಅರ್ಥ.
ಬೃಹತ್ಕಥೆ
ಬೃಹತ್ಕಥೆಯ ಸಂಸ್ಕೃತ ರೂಪವನ್ನು ಮೂರು ಗ್ರಂಥಗಳಲ್ಲಿ ನೋಡಬಹುದು. ಅವುಗಳಲ್ಲಿ ಅತಿಪ್ರಾಚೀನವಾದುದು ಬುಧಸ್ವಾಮಿಯದು. ಇದರಲ್ಲಿ ೪,೫೩೯ ಶ್ಲೋಕಗಳಿವೆ. ಆದರೆ ಈತ ಯಾವಾಗ ಎಲ್ಲಿ ಇದ್ದನೆಂಬುದು ತಿಳಿದುಬಂದಿಲ್ಲ. ಮಿಕ್ಕೆರಡು ಗ್ರಂಥಗಳು ಕಾಶ್ಮೀರದಲ್ಲಿದ್ದ ಸಮಕಾಲೀನ ಪಂಡಿತರಿಬ್ಬರು ರಚಿಸಿದುವು. ಅವರಲ್ಲಿ ಕ್ಷೇಮೇಂದ್ರ (ಪ್ರ.ಶ. ೧೦೨೫-೧೦೭೫) ಒಬ್ಬ. ಈತ ಕವಿ ವಿಮರ್ಶಕ ಇವನ ಗ್ರಂಥ ಬೃಹತ್ಕಥಾಮಂಜರಿ. ಮತ್ತೊಬ್ಬ ಪ್ರಸ್ತುತ ಗ್ರಂಥದ ಕರ್ತೃ ಸೋಮದೇವ. ಇದರಲ್ಲಿ ೧೨೫ ಅಧ್ಯಾಯಗಳಿದ್ದು ೨೧,000 ಶ್ಲೋಕಗಳಿವೆ.
ಕಥಾಸರಿತ್ಸಾಗರದ ಕುರಿತು
ಸ್ಪೇಯರ್ ಎಂಬ ಪಾಶ್ಚಾತ್ಯ ಪಂಡಿತ ಕಥಾಸರಿತ್ಸಾಗರದಲ್ಲಿ ಇಪ್ಪತ್ತೊಂದು ಸಾವಿರದ ಮೂನ್ನೂರೆಂಬತ್ತೆಂಟು (೨೧,೩೮೮) ಶ್ಲೋಕಗಳು ಇವೆಯೆಂದು ಅಭಿಪ್ರಾಯ ಪಟ್ಟಿದ್ದಾನೆ. ಬೂಲರ್ ಎಂಬ ಮತ್ತೊಬ್ಬ ಪಂಡಿತ ಸೋಮದೇವ ಕಥಾಸರಿತ್ಸಾಗರವನ್ನು ಅನಂತರಾಜನ ರಾಣಿಯೂ ಕಲಶನೆಂಬ ರಾಜನ ಮಾತೆಯೂ ಜಲಂಧರ ರಾಜಕುಮಾರಿಯೂ ಆದ ಸೂರ್ಯಮತಿಯ ಪ್ರೋತ್ಸಾಹದಿಂದ ವಿನೋದಕ್ಕಾಗಿ ರಚಿಸಿದನೆಂದು ಹೇಳಲಾಗಿದೆ. ಈ ಗ್ರಂಥವನ್ನು ೧೯೩೦ರಲ್ಲಿ ಮುಂಬಯಿ ನಗರದ ನಿರ್ಣಯಸಾಗರ ಮುದ್ರಣಾಲಯದ ಮಾಲೀಕರು ಮುದ್ರಿಸಿದ್ದಾರೆ. ಇಲ್ಲಿಯ ಕಥೆಗಳು ಕ್ಷೇಮೇಂದ್ರನ ಗ್ರಂಥಕ್ಕಿಂತ ದೀರ್ಘವಾಗಿವೆ. ಕಥನಕಲೆ ಸೋಮದೇವನಿಗೆ ಚೆನ್ನಾಗಿ ಒಲಿದಿದೆ. ಅಲ್ಲಲ್ಲಿ ಕಾವ್ಯಪ್ರತಿಭೆ ಮಿಂಚಿದರೂ ಕಥನ ಕಲೆಗದು ಅಡ್ಡವಾಗಿಲ್ಲ. ಚಿತ್ತಗ್ರಾಹಿ ಉಪಮೆಗಳು, ವಿವೇಕದ್ಯೋತಕವಾದ ಅನುಭವಗಳು ಅಲ್ಲಲ್ಲಿ ನುಸುಳಿ ಕಥೆಗಳನ್ನು ಸ್ವಾರಸ್ಯಗೊಳಿಸಿವೆ. ಶೈಲಿ ಎಲ್ಲಿಯೂ ಅಲಂಕಾರಿಕವಾಗದೆ ಕಥೆಯ ಓಟ, ಓಘಗಳಲ್ಲಿ ಹಿಡಿತವಿದೆ.
ಈ ಗ್ರಂಥದಲ್ಲಿ ಉದಯನನ ಮಗನಾದ ನರವಾಹನದತ್ತನ ಪ್ರಣಯ ಸಾಹಸಗಳು, ಪರಿಣಯಗಳೇ ಹೇರಳವಾಗಿವೆ. ಮಾನಸವೇಗನೆಂಬ ವಿದ್ಯಾಧರ ನರವಾಹನದತ್ತನ ಕಾಂತೆ ಮದನಮಂಚುಕೆಯನ್ನು ಅಪಹರಿಸುವುದು; ಅವಳನ್ನು ಹುಡುಕಿಕೊಂಡು ಹೋಗುತ್ತ ನಾಯಕ ರೋಮಾಂಚಕಾರಿ ಸಾಹಸಗಳನ್ನು ಎಸಗಿ, ಅನೇಕ ಪ್ರಣಯ, ಪರಿಣಯಗಳನ್ನು ಮಾಡಿಕೊಂಡು, ಪ್ರಬಲ ಪ್ರಯತ್ನದಿಂದ ಕಾಂತೆಯನ್ನು ಪಡೆಯುವುದೇ ಆಗಿದೆ. ಇಂಥ ಕೆಲವು ಸ್ವತಂತ್ರವಾದ ಪ್ರಣಯಕಥೆಗಳಲ್ಲಿ ಅನೇಕ ಉಪಕಥೆಗಳೂ ಅವುಗಳೊಳಗೆ ಮತ್ತೆ ಉಪಕಥೆಗಳೂ ಬರುತ್ತವೆ. ಅವುಗಳಲ್ಲಿ ಕೆಲವು ಪ್ರಣಯ ಕಥೆಗಳು; ಕೆಲವು ಧೀರ ಗಂಭೀರ ಕಥೆಗಳು; ಮತ್ತೆ ಕೆಲವು ಬುದ್ಧಿವಂತಿಕೆಯ ಹಾಗೂ ವಿನೋದ ಕಥೆಗಳು. ಪಂಚತಂತ್ರದ ಮೃಗ ಕಥೆಗಳೂ ವಿಕ್ರಮರಾಜನ ಬೇತಾಳ ಕಥೆಗಳೂ ಇಲ್ಲಿವೆ. ಜೀವನ, ಮತಧರ್ಮ, ಸಂಗೀತ, ನಾಟ್ಯಕಲೆಗಳು, ವೈದ್ಯ ಎಲ್ಲವೂ ಇದ್ದು ಧೀರೋದಾತ್ತರಿಂದ ಹಿಡಿದು ಧೂರ್ತ ವಂಚಕರವರೆಗೂ ಕಾಣಸಿಗುವ ಮನುಷ್ಯ ಪ್ರಪಂಚವೆಲ್ಲ ಚಲನಚಿತ್ರದಂತೆ ಇಲ್ಲಿ ಚಿತ್ರಿತವಾಗಿದೆ. ಜಗತ್ತಿನ ಕಥಾಸಾಹಿತ್ಯದಲ್ಲಿ ಕಂಡುಬರುವ ಕಥಾವೃತ್ತಿಬೀಜಗಳೆಲ್ಲ ಒಂದಲ್ಲ ಒಂದು ರೂಪದಲ್ಲಿ ಇಲ್ಲಿ ಕಾಣುತ್ತವೆ. ಪ್ರಾಚೀನ ನಾಗರೀಕತೆಯ ಸೀಳು ನೋಟವನ್ನು ಈ ಕಥೆಗಳಲ್ಲಿ ಕಾಣಬಹುದು.
ಅನುವಾದಗಳು
ಟಾನಿ, ಪೆಂಜರ್ ಇವರುಗಳು ಮಾಡಿರುವ ಇಂಗ್ಲಿಷ್ ಭಾಷಾಂತರದಿಂದ ಈ ಕಥೆಗಳು ಜಗತ್ತಿನ ಜನಾದರಣೆಯನ್ನು ಪಡೆದಿವೆ.ಕನ್ನಡದಲ್ಲಿ ಕಥಾಸರಿತ್ಸಾಗರದ ನೇರ, ಸಂಗ್ರಹ, ಸುಲಭಗ್ರಾಹ್ಯ ಅನುವಾದವೆಂದರೆ ಎ.ಆರ್.ಕೃಷ್ಣಶಾಸ್ತ್ರಿಗಳ ಕಥಾಮೃತ. *
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಂಸ್ಕೃತ ಸಾಹಿತ್ಯ
ಕಥಾವಳಿ
ಕಥಾವಳಿ : ಉತ್ತಮ ಕಥಾ ಸಾಹಿತ್ಯವನ್ನೊದಗಿಸಲು ಪ್ರಾರಂಭವಾದ ಮಾಸಪತ್ರಿಕೆ. ಓಲೇಟಿ ವಿ. ಗುಪ್ತರ ಒಡೆತನದಲ್ಲಿ ಡಿ.ಎಸ್. ರಾಮಕೃಷ್ಣರಾಯರ ಶ್ರದ್ಧೆ, ದುಡಿಮೆಗಳಿಂದ ಕಥಾವಳಿ ಸರ್ವಾಂಗ ಸುಂದರವಾಗಿ ಜುಲೈ ೧೯೩೮ರಲ್ಲಿ ಬೆಂಗಳೂರು ಅಕ್ಕಿಪೇಟೆಯ ಮೋಹನ್ ಪ್ರೆಸ್ ಎಂಬ ಸಣ್ಣ ಮುದ್ರಣಾಲಯದಲ್ಲಿ ಜನ್ಮತಾಳಿ, ಕೆಲವೇ ವರ್ಷಗಳಲ್ಲಿ ಕರ್ಣಾಟಕದ ಪ್ರಸಿದ್ಧ ಮಾಸಪತ್ರಿಕೆಯಾಯಿತು. ಅದು ಪ್ರಾರಂಭವಾದ ಕಾಲ ಅದರ ಪ್ರಗತಿಗೆ ಅನುಕೂಲವಾಗಿಯೇ ಇತ್ತು. ಸಿ.ಕೆ.ವೆಂಕಟರಾಮಯ್ಯ, ಮಾಸ್ತಿ ವೆಂಕಟೇಶ ಐಯ್ಯಂಗಾರ್, ಆನಂದ ಮೊದಲಾದ ಪ್ರಸಿದ್ಧರು ಆಧುನಿಕ ಸಣ್ಣ ಕಥೆಗಳ ವೈಶಿಷ್ಟ್ಯವನ್ನು ಪರಿಚಯ ಮಾಡಿಕೊಟ್ಟು, ಜನತೆಯ ಆಸಕ್ತಿಯನ್ನು ಹೆಚ್ಚಿಸಿದ್ದರು. ಕೆಲವು ಕಾಲ ಅ.ನ. ಕೃಷ್ಣರಾಯರ ಸಂಪಾದಕತ್ವದಲ್ಲಿದ್ದ ಕಥಾಂಜಲಿ ಮಾಸಪತ್ರಿಕೆ ಪ್ರಜಾಮತ ಪತ್ರಿಕೆಯ ಬಿ.ಎನ್. ಗುಪ್ತರ ಮಾಲೀಕತ್ವದಲ್ಲಿ ಆಗತಾನೆ ಮತ್ತೆ ಬೆಳಕಿಗೆ ಬಂದಿತ್ತು.
ಕಥಾವಳಿ ಪ್ರಾರಂಭದಲ್ಲಿ ಕ್ರೌನ್ 1/4 ಆಕಾರದಲ್ಲಿದ್ದು 1943ರಿಂದ ಕ್ರೌನ್ 1/8 ಆಕಾರದಲ್ಲಿ ಪ್ರಕಟವಾಯಿತು. ಅದರ ಬಿಡಿ ಪ್ರತಿ 4 ಆಣೆಯಿಂದ 6 ಆಣೆಯವರೆಗೂ ಹೆಚ್ಚಾಗಿ, ವಾರ್ಷಿಕ ಚಂದಾ 5 ರೂಪಾಯಿಗಳಾದುವು. ಪ್ರಾರಂಭದಲ್ಲಿ ಪ್ರಕಟವಾಗುತ್ತಿದ್ದ ಪ್ರತಿಗಳ ಸಂಖ್ಯೆ 1,000; ಪತ್ರಿಕೆ ಉಚ್ಛ್ರಾಯ ಸ್ಥಿತಿಯಲ್ಲಿದ್ದಾಗ (1951ರಲ್ಲಿ) ಪ್ರಕಟವಾಗುತ್ತಿದ್ದ ಪ್ರತಿಗಳು 7,000. ಮನೋರಂಜನೆಯೇ ಕಥಾವಳಿಯ ಮುಖ್ಯ ಗುರಿ. ಸಣ್ಣಕಥೆ, ಕವಿತೆ, ಹರಟೆ, ಏಕಾಂಕ ನಾಟಕ, ಹಾಸ್ಯ. ವ್ಯಕ್ತಿಚಿತ್ರಗಳಿಗೆ ಕಥಾವಳಿ ಮೀಸಲು. ಜೀವಿತದಲ್ಲಿನ ವಿನೋದ, ಸ್ವಾರಸ್ಯ ವಿಚಾರ, ವಿಚಿತ್ರ ಅನುಭವ, ವಿಶೇಷ ಪ್ರಸಂಗ ಇವುಗಳೆಲ್ಲ ಹಿತಮಿತವಾಗಿ, ಸಾಹಿತ್ಯ ರೂಪದಲ್ಲಿ ಈ ಪತ್ರಿಕೆಯ ಕಾರ್ಡಿನಲ್ಲಿ ಕಥೆಗಳು ಎಂಬ ವಿಭಾಗದಲ್ಲಿ ಬರುತ್ತಿದ್ದುವು. ಈ ಅಂಕಣ ಬೇಗ ಓದುಗರ ಮನ ಸೆಳೆದಿತ್ತು.
ಕಥಾವಳಿಯ ಸಂಪಾದಕ ಮಂಡಲಿಯಲ್ಲಿ ಜಿ. ವರದರಾಜರಾವ್ ಹಾಗೂ ನಗುವನಂದ ಮಾಸಪತ್ರಿಕೆಯಲ್ಲಿ 1933ರಿಂದ ಹಾಸ್ಯಲೇಖನಗಳನ್ನು ಬರೆಯುತ್ತಿದ್ದ ವಿ. ಜಿ. ಕೃಷ್ಣಮೂರ್ತಿ ಅವರು ಬಹುಕಾಲವಿದ್ದು ಅದರ ಪ್ರಕಟಣೆಯ ಬಗ್ಗೆ ಉಪಯುಕ್ತ ಸಲಹೆಗಳನ್ನು ಕೊಡುತ್ತಿದ್ದರು. ಕಥಾವಳಿ ಉಚ್ಚಸ್ಥಾನದಲ್ಲಿದ್ದಾಗ ಅದರಲ್ಲಿ ಸಣ್ಣ ಕಥೆಗಳಲ್ಲದೆ ಮಕ್ಕಳ ಬಳಗ, ವನಿತಾವಿಭಾಗ, ಸಂಶೋಧನ ಸಮಸ್ಯೆ, ಸಾಹಸವಾಹಿನಿ, ನಗೆಮಿಂಚು, ಸಾಹಿತ್ಯ ಭಂಡಾರ, ಚಲನಚಿತ್ರ, ರಾಶಿ ಭವಿಷ್ಯ ಮೊದಲಾದ ವಿಭಾಗಗಳಿದ್ದುವು. ಉಡುಪಿಯ ಗಿರಿಬಾಲೆ ವನಿತಾ ವಿಭಾಗವನ್ನು ನೋಡಿಕೊಳ್ಳುತ್ತಿದ್ದರು. ಮಕ್ಕಳ ಬಳಗ, ಬಿ. ಆರ್. ಎಂ. ಸ್ವಾಮಿಯವರ ನೆರವಿನಿಂದ ಮಕ್ಕಳಿಗೆ ಪ್ರಿಯವಾಗಿತ್ತು. ಕಥೆಗಳನ್ನು ಸಮಸ್ಯೆಯ ರೂಪದಲ್ಲಿ ಕೊಟ್ಟು, ಸಾರಸ್ಯವಾದ ಘಟ್ಟದಲ್ಲಿ ನಿಲ್ಲಿಸಿ, ಮುಂದಿನ ಸಂಚಿಕೆಗಾಗಿ ಕಾಯುವಂತೆ ವಾಚಕರ ಉತ್ಸಾಹವನ್ನು ಕೆರಳಿಸುವ ವಿಧಾನವನ್ನು ಕಥಾವಳಿ ಪ್ರಾರಂಭಿಸಿತು. ಇದಲ್ಲದೆ ಸಾಹಸವಾಹಿನಿ ವಿಭಾಗದಲ್ಲಿ ಸಾಹಸದ ಕಥೆಗಳು ಅವಿಚ್ಛಿನ್ನವಾಗಿ ಪ್ರಕಟವಾಗುತ್ತಿದ್ದುವು.
ಕಥಾವಳಿಯ ವಿಶೇಷ ಆಕರ್ಷಣೆ ಪ್ರತಿವರ್ಷ ಜುಲೈ ತಿಂಗಳಲ್ಲಿ ಹೊರಡುತ್ತಿದ್ದ ಅದರ ವಾರ್ಷಿಕ ಸಂಚಿಕೆ. 250 ಪುಟಗಳಿಗೂ ಮಿಕ್ಕಿದ್ದು, ಕ್ರೌನ್ 1/8 ಆಕಾರದಲ್ಲಿದ್ದ ಈ ವಾರ್ಷಿಕ ಸಂಚಿಕೆಯಲ್ಲಿ ವಾಚಕರ ಪ್ರಶ್ನೆಗಳಿಗೆ ಸ್ವಾರಸ್ಯವಾದ ಉತ್ತರಗಳು ಬರುತ್ತಿದ್ದುವು. ಈ ವಿಶೇಷ ಸಂಚಿಕೆಗಾಗಿ ಏರ್ಪಡಿಸುತ್ತಿದ್ದ ವಾರ್ಷಿಕ ಕಥಾಸ್ಪರ್ಧೆಯಲ್ಲಿ ಉತ್ತಮ ಕಥೆಗಳಿಗೆ ಬಹುಮಾನ ನೀಡುವ ಪದ್ಧತಿ ಇತ್ತು. ಕಥಾವಳಿಯ 12ನೆಯ ವಾರ್ಷಿಕ ಕಥಾಸ್ಪರ್ಧೆಯಲ್ಲಿ (1950) ಪ್ರಥಮ ಬಹುಮಾನ ಗಳಿಸಿದ ಸಣ್ಣ ಕಥೆ ಸಮಸ್ಯೆಯ ಮಗು ಅದರ ಲೇಖಕಿ ತ್ರಿವೇಣಿಯವರ ಕಾದಂಬರಿ ಕ್ಷೇತ್ರದಲ್ಲಿನ ಉಜ್ವಲ ಭವಿಷ್ಯವನ್ನು ಸಾರಿತು. ಕಥಾವಳಿಯ ಲೇಖಕವರ್ಗಕ್ಕೆ ಸೇರಿದ್ದವರೆಂದರೆ ಎಸ್.ವಿ. ಪರಮೇಶ್ವರಭಟ್ಟ, ಬಸವರಾಜ ಕಟ್ಟೀಮನಿ, ಗೋಪಾಲ ಕೃಷ್ಣ ಅಡಿಗ, ಜಿ.ಪಿ.ರಾಜರತ್ನಂ, ಜಿ. ವರದರಾಜರಾವ್, ಬಿ. ಪುಟ್ಟಸ್ವಾಮಯ್ಯ, ಎಂ.ವಿ. ಸೀತಾರಾಮಯ್ಯ, ಗೊರೂರು ರಾಮಸ್ವಾಮಿ ಐಯಂಗಾರ್, ವಿ.ಜಿ.ಕೃಷ್ಣಮೂರ್ತಿ, ಕೈವಾರ ರಾಜರಾವ್, ಕೃಷ್ಣಮೂರ್ತಿ ಪುರಾಣಿಕ, ಮತಿಘಟ್ಟ ಕೃಷ್ಣಮೂರ್ತಿ, ಇನಾಂದಾರ್, ಕಾಂತರಾಜಯ್ಯ, ಗಿರಿಬಾಲೆ, ಅಮ್ಮೆಂಬಳ ಶಂಕರ ನಾರಾಯಣ ನಾವಡ, ನವಗಿರಿನಂದ, ಕೆ. ಗೋಪಾಲಕೃಷ್ಣರಾವ್, ಎನ್. ಸೂರಪ್ಪ, ನಾಡಿಗೇರ ಕೃಷ್ಣರಾಯ, ಆರ್. ಎಸ್. ರಾಮರಾವ್ ಮೊದಲಾದ ನಾಡಿನ ಸುಪ್ರಸಿದ್ಧ ಸಾಹಿತಿಗಳು. ಅಚ್ಚುಮೊಳೆಗಳನ್ನು ಬಳಸಿ ಸಾಧಾರಣವಾದ ಟ್ರೆಡಲ್ ಮಂತ್ರದಲ್ಲಿ ಅಚ್ಚುಕಟ್ಟಾದ ಮುದ್ರಣ ಕಥಾವಳಿಯ ಒಂದು ವೈಶಿಷ್ಟ್ಯ.
ಸು. 20 ವರ್ಷ ಸೇವೆ ಸಲ್ಲಿಸಿದ ಕಥಾವಳಿ 1958ರವರೆಗೂ ಅಸ್ತಿತ್ವದಲ್ಲಿದ್ದು ತರುವಾಯ  ನಿಂತುಹೋಯಿತು.
ಚಿರೋಟಿ
ಚಿರೋಟಿ ಪ್ರಧಾನವಾಗಿ ದಕ್ಷಿಣ ಭಾರತದಲ್ಲಿ ಕಾಣುವ ಒಂದು ಸವಿತಿನಿಸು. ಅದನ್ನು ಒಂದು ಡಿಜ಼ರ್ಟ್ ಆಗಿ ಹಬ್ಬ ಅಥವಾ ಮದುವೆಯಂತಹ ವಿಶೇಷ ಸಂದರ್ಭಗಳಲ್ಲಿ ಬಡಿಸಲಾಗುತ್ತದೆ. ಅದನ್ನು ಮೈದಾದ ಕಣಕವನ್ನು ಪದರಗಳುಳ್ಳ ವೃತ್ತಾಕಾರಗಳಲ್ಲಿ ಲಟ್ಟಿಸಿ ಮತ್ತು ನಂತರ ತುಪ್ಪ ಅಥವಾ ರೀಫ಼ೈನ್ಡ್ ಎಣ್ಣೆಯಲ್ಲಿ ಕರಿದು ತಯಾರಿಸಲಾಗುತ್ತದೆ.
ವರ್ಗ:ಖಾದ್ಯ, ತಿನಿಸು
ಕುದಿಪ್ಪು
ಕುದಿಪ್ಪು ಬಂಗುಡೆ ಜಾತಿಗೆ ಸೇರಿದ ಎಲುಬು ಮೀನು (ಲ್ಯಾಕ್ಟೇರಿಯಸ್).ಆಂಗ್ಲ ಭಾಷೆಯಲ್ಲಿ ಇದನ್ನು ಫಾಲ್ಸ್ ಟ್ರವೆಲ್ಲಿ ಎಂದು ಕರೆಯುತ್ತಾರೆ.
ವೈಜ್ಞಾನಿಕ ಹೆಸರು
ಇದು ಲ್ಯಾಕ್ಟರಿಡೆ ಕುಟುಂಬದ ಸದ್ಯದ ಏಕೈಕ ಸದಸ್ಯ.
ಭೌಗೋಳಿಕ ಹಂಚಿಕೆ
ಭಾರತ ಮತ್ತು ಚೀನಾ ಸಮುದ್ರಗಳಲ್ಲಿ ಇದರ ವಾಸ. ಪೆಸಿಫಿಕ್ ಮಹಾಸಾಗರದ ಬಂಡೆ ದ್ವೀಪಗಳಲ್ಲೂ ಇದನ್ನು ಕಾಣಬಹುದು. ಈ ಸಮುದ್ರತೀರಗಳಲ್ಲಿ ವಾಸಿಸುವ ಜನರು ಕುದಿಪ್ಪು ಮೀನನ್ನು ಹಸಿಯಾಗಿಯೋ ಉಪ್ಪುಹಾಕಿ ಒಣಗಿಸಿಯೋ ಆಹಾರವಾಗಿ ಉಪಯೋಗಿಸುತ್ತಾರೆ. ಈ ಮೀನು ಸ್ವಲ್ಪ ಸಪ್ಪೆಯಾಗಿರುವುದರಿಂದ ತಿನ್ನಲು ಅಷ್ಟು ರುಚಿಯಾಗಿರುವುದಿಲ್ಲ. ಮಲಬಾರಿನ ಕ್ವಿಲಾನ್ ಸಮುದ್ರತೀರದಲ್ಲಿ ಫೆಬ್ರುವರಿ ಮತ್ತು ಮಾರ್ಚ್ ತಿಂಗಳುಗಳಲ್ಲಿ ಮಾತ್ರ ಈ ಮೀನುಗಳು ಹಿಂಡು ಹಿಂಡಾಗಿ ಬರುತ್ತವೆ. ಉಳಿದ ತಿಂಗಳುಗಳಲ್ಲಿ ಅವು ಅತಿ ವಿರಳ.
ಲಕ್ಷಣಗಳು
ಮೀನಿನ ಶರೀರ ಸ್ವಲ್ಪಮಟ್ಟಿಗೆ ನೀಳ ಚಪ್ಪಟೆ. ಇದರ ಉದ್ದ ಸುಮಾರು 10", ತಲೆಯ ಉದ್ದ 1/4", ಬಾಲ 1/4". ಶರೀರದ ಎತ್ತರ ಆ ಪ್ರಾಣಿಯ ಒಟ್ಟು ಉದ್ದದ 2/7 ಭಾಗದಷ್ಟಿರುತ್ತದೆ. ಮೀನಿನ ರೂಪರೇಖೆ ಬೆನ್ನಿನ ಮೇಲಿರುವ ಈಜುರೆಕ್ಕೆಯ ತನಕ ಕ್ರಮವಾಗಿ ಉಬ್ಬಿರುತ್ತದೆ. ಬಾಯಿ ದೊಡ್ಡದು ಮತ್ತು ಓರೆ. ಮೇಲುದವಡೆ ಕಣ್ಣಿನ ಮಧ್ಯದ ಕೆಳಭಾಗದ ತನಕ ಚಾಚಿಕೊಂಡಿದೆ. ಮೀನು ತನ್ನ ಬಾಯಿಯನ್ನು ಮುಚ್ಚಿಕೊಂಡಿರುವಾಗ ಅದರ ಕೆಳದವಡೆಯ ತುದಿ ಮೇಲ್ಭಾಗದಲ್ಲಿರುವಂತೆ ಕಾಣುತ್ತದೆ. ತಲೆಯ ಹಿಂಭಾಗದ ಶಿಖೆ ಪರಿಪೂರ್ಣವಾಗಿ ಬೆಳೆದಿರುತ್ತದೆ. ಕೆಳದವಡೆಯ ಪಾಶ್ರ್ವದಲ್ಲಿ ಒಂದೇ ಪಙÂ್ತಯ ಬಾಗಿರುವ ಹಲ್ಲುಗಳಿವೆ. ನಾಲಗೆ, ಪಾಲಟೈನ್ ಮತ್ತು ವೋಮರ್ (ಬಾಯಂಗಳ) ಮೂಳೆಗಳಲ್ಲಿ ಹಲ್ಲುಗಳಿರುತ್ತವೆ. ಮ್ಯಾಕ್ಸಿಲ ಮೂಳೆಗಳಲ್ಲಿ ಹಲ್ಲುಗಳಿರುವುದಿಲ್ಲ. ನೀರಿನಲ್ಲಿ ಸರಾಗವಾಗಿ ಚಲಿಸಲು ಈ ಮೀನಿಗೆ ಮುಳ್ಳುಗಳಿರುವ ಈಜುರೆಕ್ಕೆಗಳಿವೆ. ಇವು ಪಾರದರ್ಶಕ. ಬೆನ್ನಿನ ಮೇಲಿರುವ ಮೊದಲನೆಯ ಈಜುರೆಕ್ಕೆಯ ಮುಳ್ಳು ಬಲಹೀನವಾಗಿದೆ; ಮೂರನೆಯದು ಉದ್ದವಾಗಿದೆ. ಈಜುರೆಕ್ಕೆಯ ಪೊರೆ ಕಚ್ಚುಕಚ್ಚಾಗಿದೆ. ಎರಡನೆಯ ಈಜುರೆಕ್ಕೆ ಮುಂಭಾಗದಲ್ಲಿ ಎತ್ತರವೂ ಮೊದಲನೆಯ ಈಜುರೆಕ್ಕೆಗೆ ಸಮವೂ ಆಗಿದೆ; ಇದರ ಎತ್ತರ ಇಡೀ ಶರೀರದ ಎತ್ತರದಲ್ಲಿ ಅರ್ಧದಷ್ಟಿದೆ. ಗುದದ್ವಾರದ ಬಳಿ ಇರುವ ಈಜುರೆಕ್ಕೆ ಬೆನ್ನಿನ ಮೇಲಿರುವ ಎರಡನೆಯ ಈಜುರೆಕ್ಕೆಯನ್ನು ಹೋಲುತ್ತದೆ. ಮೀನಿನ ಶರೀರದ ಹೊರಗಡೆ ಸೂಕ್ಷ್ಮವಾದ ಸೈಕ್ಲಾಯಿಡ್ ಹುರುಪೆಗಳಿವೆ. ಇವುಗಳ ಹೊದಿಕೆ ಎಲ್ಲ ಮೀನುಗಳಲ್ಲಿರುವಂತೆ ಈ ಮೀನಿನಲ್ಲಿಯೂ ತ್ವರಿತ ಚಲನೆಗೆ ಸಹಾಯಕವಾಗಿರುವುದಲ್ಲದೆ ಶರೀರಕ್ಕೆ ರಕ್ಷಣೆಯನ್ನೂ ನೀಡುತ್ತದೆ. ಪಾಶ್ರ್ವಿಕ ಜ್ಞಾನೇಂದ್ರಿಯಗಳು ಚಿಕ್ಕ ಹಾಗೂ ಪ್ರತ್ಯೇಕವಾದ ಕೊಳವೆಗಳಲ್ಲಿ ಇವೆ. ಹೊಟ್ಟೆಯಲ್ಲಿ ಹತ್ತು ಬೆನ್ನೆಲುಬುಗಳೂ ಬಾಲದಲ್ಲಿ ಹದಿನಾಲ್ಕು ಬೆನ್ನೆಲುಬುಗಳೂ ಇವೆ. ಇವು ಪೋಣಿಸಿದ ಮಣಿಗಳಂತೆ ಕಾಣುತ್ತವೆ.ಇದರ ಉದ್ದ ಸುಮಾರು ೧೬ ಇಂಚಿನ ವರೆಗೆ ಇರುವುದಾದರೂ ಸಾಮಾನ್ಯವಾಗಿ ೧೨ ಇಂಚು ಇರುತ್ತದೆ.
ಆಹಾರ
ಸಮುದ್ರದಲ್ಲಿ ತೇಲುತ್ತಿರುವ ಅಸಂಖ್ಯಾತ ಜೀವರಾಶಿಗಳು ಈ ಮೀನುಗಳ ಆಹಾರ.
ಉಲ್ಲೇಖಗಳು
ವರ್ಗ:ಮೀನುಗಳು
ಇಫ್ನಿ
ಆಫ್ರಿಕದ ಮೊರಾಕೊ ದೇಶದ ಅಟ್ಲಾಂಟಿಕ್ ತೀರದಲ್ಲಿ ಸ್ಪೇನಿಗೆ ಸೇರಿದ ಸಣ್ಣ ದೇಶ. ವಿಸ್ತಾರ 57.9 ಚ.ಮೈ.; ಜನಸಂಖ್ಯೆ 47,582 (1960). ನಿವಾಸಿಗಳು ಬರ್ಬರರು; ಸೂಡಾನಿನ ನೀಗ್ರೊ ವೈಲಕ್ಷಣ್ಯಗಳನ್ನೂ ಹೊಂದಿದ್ದಾರೆ. ಎಲ್ಲರೂ ಇಸ್ಲಾಂ ಧರ್ಮೀಯರು. ಯೂರೋಪಿಯನ್ನರ ಸಂಖ್ಯೆ ಅತ್ಯಲ್ಪ. ಮೊರಾಕೊ ದೇಶದ ದಕ್ಷಿಣ ಭಾಗದಲ್ಲಿರುವಂತೆ ಇಲ್ಲೂ ಸೆಕೆ ಹೆಚ್ಚು. ಮಳೆ ಕಡಿಮೆ 80 ಕಿ.ಮೀ. ಸಮುದ್ರತೀರವನ್ನು ಹೊಂದಿದೆ. ಇಡೀ ದೇಶ ಮರಗಿಡಗಳೇನೂ ಬೆಳೆಯದ ಹುಲ್ಲುಗಾವಲು ಪ್ರದೇಶ. ಕೆಲ ಭಾಗದಲ್ಲಿ ಆಹಾರಕ್ಕಾಗಿ ಕಾಳುಗಳನ್ನು ಬೆಳೆಯುತ್ತಾರೆ. ಕೆಲವು ಕಡೆ ಆಲಿವ್ ಮರಗಳು ಬೆಳೆಯುತ್ತವೆ. ಕುರಿ ಸಾಕುತ್ತಾರೆ; ಮೀನು ಹಿಡಿಯುವುದು ಮುಖ್ಯ ಕಸುಬು. ಹತ್ತಿರ ಇರುವ ಕ್ಯಾನರಿ ದ್ವೀಪಗಳಲ್ಲಿ ತಮ್ಮ ಸ್ವಾಸ್ಥ್ಯಗಳನ್ನು ರಕ್ಷಿಸಿಕೊಳ್ಳುವುದಕ್ಕಾಗಿ ೧೪೭೬ರಲ್ಲಿ ಈ ಪ್ರದೇಶವನ್ನು ಸ್ಪೇನಿನವರು ವಶಪಡಿಸಿಕೊಂಡು ಒಂದು ರೇವು ಪಟ್ಟಣವನ್ನು ಸ್ಥಾಪಿಸಿದರು. ಆದರೆ ೧೫೨೪ರಲ್ಲಿ ಮೂರರು ಇದನ್ನು ನಾಶಪಡಿಸಿದರು. ಮುಂದೆ ೧೮೬೦ರವರೆಗೂ ಈ ಪ್ರದೇಶದಲ್ಲಿ ಸ್ಪೇನಿನ ಅಧಿಕಾರವಿರಲಿಲ್ಲ. ಸ್ಪೇನಿಗೂ ಮೊರಾಕೊಗೂ ಯುದ್ಧ ನಡೆದು ಕೊನೆಗೊಂಡ ಮೇಲೆ, ರೇವುಪಟ್ಟಣವಿದ್ದ ಪ್ರದೇಶವನ್ನು ಸ್ಪೇನಿಗೆ ಬಿಟ್ಟುಕೊಡಲು ಮೊರಾಕೊ ಸರ್ಕಾರ ಒಪ್ಪಿಕೊಂಡಿತು. ಆದರೂ ಈ ಪ್ರದೇಶ ಸಂಪೂರ್ಣವಾಗಿ ಸ್ಪೇನಿನ ವಶಕ್ಕೆ ಬಂದದ್ದು 1934ರಲ್ಲಿ, ಫ್ರೆಂಚ್ ಸರ್ಕಾರ ನಡೆಸಿದ ಮಧ್ಯಸ್ತಿಕೆಯ ಪರಿಣಾಮವಾಗಿ. ಆದರೂ ಮೊರಾಕೊ ರಾಷ್ಟ್ರೀಯ ಚಳವಳಿಗಾರರ ಪ್ರತಿಭಟನೆ ಇದ್ದೇ ಇತ್ತು. ಕೊನೆಗೆ ೧೯೫೮ರಲ್ಲಿ ಈ ಪ್ರದೇಶವನ್ನು ಸ್ಪೇನಿನ ಒಂದು ಪ್ರಾಂತ್ಯವನ್ನಾಗಿ ಮಾಡಿ ಒಬ್ಬ ಗವರ್ನರ್ ಜನರಲ್ ನನ್ನು ನಿಯಮಿಸಿದ ಮೇಲೆ ಇಫ್ನಿ ಒಂದು ಸ್ಥಿಮಿತಸ್ಥಿತಿಗೆ ಬಂದಿತು.
ಸಿಡೀಇಫ್ನಿ
ಸಿಡೀಇಫ್ನಿ ಈ ಪ್ರಾಂತ್ಯದ ರಾಜಧಾನಿ. ಜನಸಂಖ್ಯೆ ೯೩೩೨ (೧೯೫೪). ಹಡಗುಗಳಿಗೆ ಕೊಂಚ ರಕ್ಷಣೆ ಕೊಡುವ ಕೊಲ್ಲಿಯಿಲ್ಲಿದೆ. ಕ್ಯಾನರಿ ದ್ವೀಪಗಳು, ಸ್ಪ್ಯಾನಿಷ್ ಸಹರ ಮತ್ತು ಮೊರಾಕೊ ದೇಶಗಳ ವ್ಯಾಪಾರ ಈ ರೇವಿನ ಮೂಲಕ ನಡೆಯುತ್ತದೆ. ಹೊರದೇಶದವರ ವಿರುದ್ಧ ಮೊರಾಕೊ ರಾಷ್ಟ್ರೀಯ ಚಳವಳಿ ಮಾತ್ರ ಇನ್ನೂ ನಿಂತೇ ಇಲ್ಲ.
ಎಂ. ಡಿ. ಪಲ್ಲವಿ
'''ಎಂ. ಡಿ. ಪಲ್ಲವಿ''', ಕರ್ನಾಟಕ ರಾಜ್ಯದ ಪ್ರಸಿದ್ಧ ಸುಗಮ ಸಂಗೀತ ಗಾಯಕಿ. ಹಾಗೆಯೇ ಇವರು ನಟನೆಯಲ್ಲೂ ತಮ್ಮನ್ನು ತಾವು ಗುರುತಿಸಿಕೊಂಡಿದ್ದಾರೆ. ಇವರು ಸಂಗೀತ ನಿರ್ದೇಶಕರಾದ ಅರುಣ್ ಅವರನ್ನು ಮದುವೆಯಾಗಿರುತ್ತಾರೆ. ದುನಿಯಾ ಚಲನಚಿತ್ರದಲ್ಲಿ ಇವರು ಹಾಡಿರುವ "ನೋಡಯ್ಯ ಕ್ವಾಟೇ ಲಿಂಗವೇ" ಹಾಡಿಗೆ ೨೦೦೭ನೇ ವರ್ಷದ ಉತ್ತಮ ಹಿನ್ನಲೆ ಗಾಯಕಿ ಕರ್ನಾಟಕ  ರಾಜ್ಯ ಚಲನಚಿತ್ರ ಪ್ರಶಸ್ತಿ ದೊರೆತಿದೆ.
ಸಂಗೀತ
ಪಲ್ಲವಿಯವರು ಹಿಂದೂಸ್ಥಾನೀ ಸಂಗೀತದಲ್ಲಿ ತರಬೇತಿ ಪಡೆದಿದ್ದಾರೆ. ನಂತರದ ದಿನಗಳಲ್ಲಿ ಮೈಸೂರು ಅನಂತಸ್ವಾಮಿಯವರ ಅಡಿಯಲ್ಲಿ ಸುಗಮ ಸಂಗೀತದ ತರಬೇತಿ ಪಡೆದಿದ್ದಾರೆ.
ನಾಟಕ
ಪಲ್ಲವಿಯವರು ನಾಟಕರಂಗದಲ್ಲಿ ತಮ್ಮ ಪ್ರತಿಭೆಯನ್ನು ತೋರಿದ್ದು, ಹಲವು ಬೀದಿನಾಟಕಗಳನ್ನು ನಿರ್ಮಿಸಿದ್ದಾರೆ. ಇವರು ನಟಿಸಿದ ಕೆಲ ನಾಟಕಗಳೆಂದರೆ, ಹ್ಯಾಮ್ಲೆಟ್, ಫಯರ್ ಅಂಡ್ ರೇನ್, ಬಲಿದಾನ, ಮೈ ಫೇರ್ ಲೇಡಿ, ಗಾಜಿನ ಗೊಂಬೆಗಳು, ವಕ್ರ ಹಾಗೂ ಇತರೆ.
ದೂರದರ್ಶನ ಮತ್ತು ಚಲನಚಿತ್ರ
ಪಲ್ಲವಿಯವರು ಕಿರುತೆರೆಯ ಮಾಯಾಮೃಗ ಹಾಗೂ ಗರ್ವ ಎಂಬ ಎರಡು ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ಇವರು ರಾಷ್ಟ್ರಪ್ರಶಸ್ತಿ ವಿಜೇತ ಚಲನಚಿತ್ರ ಸ್ಟಂಬಲ್ ನಲ್ಲಿ ನಟಿಸಿದ್ದಾರೆ.ಹಾಗೆಯೇ ರಾಷ್ಟ್ರಪ್ರಶಸ್ತಿ ವಿಜೇತ ಚಲನಚಿತ್ರ ಗುಲಾಬಿ ಟಾಕೀಸ್ ನಲ್ಲೂ ಉಮಾಶ್ರೀಯವರೊಂದಿಗೆ ನಟಿಸಿದ್ದಾರೆ.
ಕಂಠದಾನ
ಪಲ್ಲವಿಯವರು ಹಲವಾರು ಚಲನಚಿತ್ರಗಳಲ್ಲಿ ಕಂಠದಾನ ಕಲಾವಿದೆಯಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ. ಪ್ರಮುಖವಾದವು, ಎದೆಗಾರಿಕೆ, ಆ ದಿನಗಳು, ಐಶ್ವರ್ಯ, ಮೀರ ಮಾಧವ ರಾಘವ. ಇವರು ಕನ್ನಡದ ನಟಿ ಡೈಸಿ ಬೊಪಣ್ಣರವರಿಗೆ, ಐಶ್ವರ್ಯ, ಸತ್ಯವಾನ್ ಸಾವಿತ್ರಿ, ರಾಮ ಶಾಮಭಾಮ, ಬಿಂಬ ಹಾಗೂ ಇತರೆ ಚಲನಚಿತ್ರಗಳಲ್ಲಿ ಕಂಠದಾನ ಮಾಡಿದ್ದಾರೆ
ಉಲ್ಲೇಖ
ವರ್ಗ:ಸಂಗೀತಗಾರರು ವರ್ಗ:ಸುಗಮ ಸಂಗೀತ ಗಾಯಕಿಯರು
ಬರ್ಫಿ
thumb ಬರ್ಫಿ ಭಾರತದ ಒಂದು ದಟ್ಟನೆಯ ಹಾಲು ಆಧಾರಿತ ಸಿಹಿ ತಿನಿಸು, ಮಿಠಾಯಿಯ ಒಂದು ಬಗೆ. ಮೂಲತಃ ಭಾರತದ ಉತ್ತರ ಭಾಗದಿಂದ ಬಂದ ಬರ್ಫಿಯ ಹೆಸರು ಹಿಮ ಮತ್ತು ಮಂಜುಗಡ್ಡೆಯ ಹಿಂದಿ ಶಬ್ದದಿಂದ ವ್ಯುತ್ಪನ್ನವಾಗಿದೆ. ಬೇಸನ್ ಬರ್ಫಿ, ಕಾಜು ಬರ್ಫಿ, ಪಿಸ್ತಾ ಬರ್ಫಿ, ಮತ್ತು ಸಿಂಗ್ ಬರ್ಫಿ (ಕಡಲೆಕಾಯಿಯಿಂದ ತಯಾರಿಸಿದ್ದು) ಬರ್ಫಿಯ ಕೆಲವು ಪ್ರಸಿದ್ಧ ವೈವಿಧ್ಯಗಳು.
ವರ್ಗ:ಖಾದ್ಯ, ತಿನಿಸು
ಆವಕಿರೆ
ಲೆಗ್ಯುಮಿನೋಸಿ ಕುಟುಂಬ
ಆವರಿಕೆ, ಸೀಮೆತಂಗಡಿ, ಹುಣಸೆ ಇತ್ಯಾದಿ ಸಸ್ಯಗಳು ಲೆಗ್ಯುಮಿನೋಸಿ ಎಂಬ ಕುಟುಂಬದ ಸಿಸಾಲ್ಪಿನಾಯ್ಡೆ ಎಂಬ ಉಪಕುಟುಂಬಕ್ಕೆ ಸೇರಿವೆ. ಈ ಸಸ್ಯಗಳು ಮಧ್ಯ ಮತ್ತು ದಕ್ಷಿಣ ಭಾರತದ ಬಯಲುಗಳಲ್ಲೂ ಗುಡ್ಡಗಳಲ್ಲೂ ವ್ಯಾಪಕವಾಗಿ ಬೆಳೆಯುತ್ತವೆ. ಇದರ ಹಳದಿ ಹೂಗಳು ಅಕ್ಟೋಬರ್, ಮೇ ತಿಂಗಳುಗಳವರೆಗೂ ಅರಳುತ್ತವೆ. ಜೊತೆಯಲ್ಲೇ ಕಾಯಿಗಳೂ ಇರುತ್ತವೆ. ಬೀಜಗಳು ಬೇಗ ಮೊಳೆಯುವುದರಿಂದ ಸ್ವಾಭಾವಿಕ ರೀತಿಯಲ್ಲಿ ಪುನರುತ್ಪತ್ತಿಗೆ ಹೆಚ್ಚಿನ ಸೌಲಭ್ಯವುಂಟು.
ಗಿಡದ ರಚನೆ
ಜಾಲಿಮರದ ಜಾತಿಯ ಮರಗಳ ತೊಗಟೆ ಚರ್ಮ ಹದಮಾಡಲು ಬಳಕೆಗೆ ಬರುವ ಮುನ್ನ ಆವರಿಕೆ ಗಿಡಗಳನ್ನು ವ್ಯವಸಾಯಮಾಡಿ ಬೆಳೆಸುತ್ತಿದ್ದರು. ದನಗಳು ಮತ್ತು ಆಡುಗಳು ಇದರ ಸೊಪ್ಪನ್ನು ತಿನ್ನುವುದಿಲ್ಲವಾದ್ದರಿಂದ ಗಿಡಗಳಿಗೆ ಇವುಗಳಿಂದ ನಷ್ಟ ಉಂಟಾಗುತ್ತದೆ ಎಂಬ ಭಯವಿಲ್ಲ. ಗಿಡಕ್ಕೆ ಎರಡು ಮೂರು ವರ್ಷವಾದಾಗ ರೆಂಬೆಗಳನ್ನು ಬುಡದಲ್ಲಿ ಸ್ವಲ್ಪ ಬಿಟ್ಟು ಕತ್ತರಿಸಿ ತೊಗಟೆಯನ್ನು ಸಂಗ್ರಹಿಸುತ್ತಾರೆ. ರೆಂಬೆಗಳನ್ನು ಕತ್ತರಿಸಿದ ಮೇಲೆ ಅನೇಕ ಕವಲುಗಳು ಗಿಡದ ಉಳಿದ ಭಾಗಗಳಿಂದ ಹೊರಟು ಚೆನ್ನಾಗಿ ಬೆಳೆಯುತ್ತವೆ. ಪ್ರತಿ ವರ್ಷವೂ ಈ ರೀತಿ ರೆಂಬೆಗಳನ್ನು ಕತ್ತರಿಸಿ ತೊಗಟೆಗಳನ್ನು ಸಂಗ್ರಹಿಸುತ್ತಾರೆ. ವ್ಯವಸಾಯ ಮಾಡಿ ಬೆಳೆಯುವುದು ಈಚೆಗೆ ಕಡಿಮೆಯಾಗಿದೆ. ಬಂಜರು ಪ್ರದೇಶದಲ್ಲಿ ತಾನಾಗಿ ಬೆಳೆಯುವ ಗಿಡಗಳಿಂದ ತೊಗಟೆಯನ್ನು ಸಂಗ್ರಹಿಸುತ್ತಾರೆ. ತಮಿಳುನಾಡಿನಲ್ಲಿ ವರ್ಷಕ್ಕೆ ಹನ್ನೊಂದು ಸಾವಿರ ಟನ್ ತೊಗಟೆ ಈಗಲೂ ದೊರೆಯುತ್ತದೆ. ಮೈಸೂರು ಆಂಧ್ರ ಪ್ರಾಂತ್ಯಗಳಲ್ಲಿನ ವಾರ್ಷಿಕ ಉತ್ಪನ್ನ ಎಂಟು-ಹತ್ತು ಸಾವಿರ ಟನ್. ತೊಗಟೆಯಲ್ಲಿರುವ ಟ್ಯಾನಿನ್ ಹಸಿಚರ್ಮದೊಳಗಡೆ ವಿಶಾಲವಾಗಿ ಒಂದೇ ಸಮವಾಗಿ ಹರಡುತ್ತದೆ. ಇದರಿಂದ ಹಿಗ್ಗಿಸಲಾಗುವ ಬಾಳಿಕೆ ಬರುವ ತಿಳಿಬಣ್ಣದ ಹದಮಾಡಿದ ಚರ್ಮಸಿದ್ಧವಾಗುತ್ತದೆ. ಈ ಗುಣದಿಂದಾಗಿ ಇದರಿಂದ ಹದಮಾಡಿದ ಚರ್ಮಕ್ಕೆ ಗಿರಾಕಿ ವಿಶೇಷ.
ಔಷಧೀಯ ಗುಣಗಳು
ತೊಗಟೆಯಲ್ಲದೆ ಹೂ, ಎಲೆ ಹಣ್ಣುಗಳೂ ಉಪಯೋಗಕ್ಕೆ ಬರುತ್ತವೆ. ತೊಗಟೆಯಲ್ಲಿ ರಕ್ತಸ್ರಾವವನ್ನು ನಿಲ್ಲಿಸುವ ಗುಣವಿದೆ. ಹೂವಿನ ದಳಗಳನ್ನು ಒಣಗಿಸಿ ಅದರಿಂದ ಪಾನೀಯವನ್ನು (ಚಹ ಮಾಡುವಂತೆ) ಮಾಡಿ ಕುಡಿಯುತ್ತಾರೆ. ಎಲೆ ಮತ್ತು ಕಾಯಿಗಳಿಗೆ ಕರುಳಿನಲ್ಲಿರುವ ಜಂತುಗಳನ್ನು ನಾಶಮಾಡುವ ಶಕ್ತಿ ಇದೆ. ಬೇರು ಚರ್ಮರೋಗದಲ್ಲಿ, ಔಷಧಿಯಾಗಿ ಉಪಯೋಗಕ್ಕೆ ಬರುತ್ತದೆ. ಹಳ್ಳಿಗಾಡಿನವರು ಅಡಕೆ ಸಿಕ್ಕದಿದ್ದಾಗ ಇದರ ತೊಗಟೆಯ ಚೂರನ್ನು ವೀಳ್ಯದೆಲೆ ಜೊತೆ ಅಗಿಯಲು ಉಪಯೋಗಿಸುವುದುಂಟು.
ಕಾಂಡ್ರಿಕ್ತೈಸ್
ಕಾಂಡ್ರಿಕ್ ಥೀಸ್ ಕಾರ್ಟಿಲೆಜ್ ಮೀನುಗಳನ್ನು ಒಳಗೊಂಡಿರುವ ಒಂದು ವರ್ಗವಾಗಿದೆ. ಇವುಗಳು ಬೆನ್ನೆಲಬುಗಳನ್ನು ಹೊಂದಿರುತ್ತವೆ. ಇವುಗಳಿಗೆ ದವಡೆಗಳು, ಜೋಡಿ ರೆಕ್ಕೆ, ಜೋಡಿ ಮೂಗಿನ ಹೊಳ್ಳೆಗಳು, ಮಾಪಕಗಳು, ಸರಣಿಯಲ್ಲಿ ವಿಭಾಗಗಳನ್ನು ಹೊಂದಿರುವ ಹೃದಯ ಇದೆ, ಮತ್ತು ಅಸ್ತಿಪಂಜರವು ಮೂಳೆಯ ಬದಲಾಗಿ ಕಾರ್ಟಿಲೆಜ್ ಇಂದ ಮಾಡಲಾಗಿದೆ. ಹಾಗಾಗಿ ಇವುಗಳನ್ನು ಕಾಂಡ್ರಿಕ್ ಥೀಸ್ ಎಂದು ಕರೆಯುತ್ತಾರೆ. ಈ ವರ್ಗವನ್ನು ಎರಡು ಉಪವಿಭಾಗಗಳಾಗಿ ವಿಂಗಡಿಸಲಾಗಿದೆ: ಎಲಸ್‌ಮೊಬ್ರಾಂಚೀಇ( ಶಾರ್ಕ್ ಮೀನು, ರೇ, ಸ್ಕೇಟ್, ಮತ್ತು ಗರಗಸ ಮೀನು ) ಮತ್ತು ಹೊಲೊಸೆಫಲೀ( ಚಿಮೇರಾ, ಇದು ಕೆಲವೊಮ್ಮೆ ಗೋಸ್ಟ್ ಶಾರ್ಕ್ ಎಂದು ಕರೆಯುತ್ತಾರೆ). ಇನ್‌ಫ್ರಾಫೈಲುಂ ಜ್ಞಾತೋಸ್ಟೊಮಾಟದಲ್ಲಿ ಇರುವ ಎಲ್ಲಾ ದವಡೆಯುಳ್ಳ ಕಶೇರುಕಗಳಿಂದ ಕಾರ್ಟಿಲೆಜ್ ಮೀನುಗಳು ಭಿನ್ನವಾಗಿದೆ. ಈಗ ಉಪಲಬ್ಧವಾಗಿರುವ ಈ ವರ್ಗದ ಮೀನುಗಳು ಟೆಲಿಯಾಸ್ಟೋಮಿಗೆ ಸೇರುತ್ತವೆ.
ಅಸ್ಥಿಪಂಜರ
ಅಸ್ಥಿಪಂಜರವು ಕಾರ್ಟಿಲೆಜಿಂದ ಮಾಡಲಾಗಿದೆ. ಬೆನ್ನುಹುರಿಯ ಪೂರ್ವರೂಪ ಎಳೆಯ ಮೀನುಗಳಲ್ಲಿ ಮಾತ್ರ ಕಂಡು ಬರುತ್ತದೆ, ನಂತರ ಅದು ಕ್ರಮೇಣವಾಗಿ ಕಾರ್ಟಿಲೆಜ್ ಆಗಿ ಬದಲಾಗುತ್ತದೆ. ಕಾಂಡ್ರಿಕ್ ಥೀಯಾನ್'ಗಳಿಗೆ ಪಕ್ಕೆಲುಬುಗಳು ಇಲ್ಲವಾದ ಕಾರಣ ಅವುಗಳು ನೀರಿನಿಂದ ಹೊರಬಂದಾಗ, ದೊಡ್ಡ ಜಾತಿಯ ಮೀನುಗಳು' ಅವುಗಳ ಸ್ವಂತ ದೇಹದ ತೂಕದಿಂದ ಅವುಗಳ ಆಂತರಿಕ ಅಂಗಗಳು ನೆಗ್ಗುತ್ತಾವೆ. ಅವುಗಳಿಗೆ ಮೂಳೆ ಮಜ್ಜೆ ಇಲ್ಲದಿರುವುದರಿಂದ, ಕೆಂಪು ರಕ್ತ ಕಣಗಳು ಗುಲ್ಮ ಮತ್ತು ಎಪಿಗೊನಲ್ ಅಂಗದಲ್ಲಿ(ಇದು ಗೋನ್ಯಾಡ್ ಸುತ್ತ ಇರುವ ವಿಶೇಷ ಅಂಗಾಂಶ, ಪ್ರತಿರಕ್ಷಣಾ ವ್ಯವಸ್ಥೆಯ ಒಂದು ಪಾತ್ರವನ್ನು ವಹಿಸುತ್ತದೆ) ಉತ್ಪಾದಿಸಲಾಗುತ್ತದೆ. ಇವುಗಳು ಲೈಡಿಗ್ ಅಂಗದಲ್ಲು ಉತ್ಪತ್ತಿಯಾಗುತ್ತದೆ. ಉಪವರ್ಗ ಹೊಲೊಸೆಫಲೀಯಲ್ಲಿ ಎಪಿಗೊನಲ್ ಅಂಗ ಮತ್ತು ಲೈಡಿಗ್ ಅಂಗ ಎರಡು ಇರುವುದಿಲ್ಲ.
ದೇಹದ ಮೇಲ್ಮೈ
ಕಾಂಡ್ರಿಕ್ ಥೀಯಾನ್'ಸ್ ಚರ್ಮದಲ್ಲಿ ಪ್ಲ್ಯಾಕಾಯ್ಡ್ ಸ್ಕೇಲ್'ಗಳು ಇವೆ. ಪ್ಲ್ಯಾಕಾಯ್ಡ್ ಸ್ಕೇಲ್'ಗಳು ಎರಡು ಕಾರ್ಯಗಳನ್ನು ಮಾಡುತ್ತವೆ: ರಕ್ಷಣೆ ಮತ್ತು ಹೆಚ್ಚಿನ ಸಂದರ್ಭಗಳಲ್ಲಿ ಸರಳೀಕರಿಸುವೆಕೆ. ಲೋಳೆ ಗ್ರಂಥಿಗಳು ಕೆಲವು ಜಾತಿಗಳಲ್ಲಿ ಅಸ್ತಿತ್ವದಲ್ಲಿದೆ. ಇದರ ಮುಖ ಹಲ್ಲುಗಳು ಪ್ಲ್ಯಾಕಾಯ್ಡ್ ಸ್ಕೇಲ್'ಗಳ ವಲಸೆಯಿಂದ ಬಾಯಿಯಲ್ಲಿ ವಿಕಸನವಾಗಿದೆ. ಹಳೆಯ ಪ್ಲ್ಯಾಕೊಡರ್ಮ್'ನಲ್ಲಿ ಹಲ್ಲುಗಳ ಬದಲು ಚೂಪಾದ ಎಲುಬಿನ ಫಲಕಗಳಿತ್ತು. ಹೀಗಾಗಿ, ಚರ್ಮದ ಹಲ್ಲು ಅಥವಾ ಮುಖ ಹಲ್ಲು ಮೊದಲು ಉಗಮವಾಯಿತು ಎಂಬುದನ್ನು ತಿಳಿದಿಲ್ಲ.
ಉಸಿರಾಟದ ವ್ಯವಸ್ಥೆ
ಎಲ್ಲಾ ಕಾಂಡ್ರಿಕ್ ಥೀಸ್'ಗಳು ೫-೭ ಜೋಡಿ ಕಿವಿರುಗಳಿಂದ ಉಸಿರಾಡುತ್ತವೆ. ಸಾಮಾನ್ಯವಾಗಿ, ಸಮುದ್ರವಾಸಿ ಜಾತಿಯ ಮೀನುಗಳು ಅವುಗಳನ್ನು ಆಮ್ಲಜನಕಯುಕ್ತವಾಗಿ ಇರಿಸಿಕೊಳ್ಳಲು ಸದಾ ಈಜಾಡುತ್ತಿರಬೇಕು. ಒಂದು ಸ್ಪಿರಾಕ್‌ಲೆ ಪ್ರತಿ ಕಣ್ಣಿನ ಹಿಂಭಾಗದಲ್ಲಿ ಸಣ್ಣ ಕುಳಿಯ ಹಾಗೆ ಇರುತ್ತವೆ. ಇದು ಸಣ್ಣ ಮತ್ತು ವೃತ್ತಾಕಾರ ಅಥವಾ ವಿಸ್ತೃತ ಮತ್ತು ಸೀಳಿನ ಆಕಾರದಲ್ಲಿ ಇರುತ್ತವೆ. ಅನೇಕ ದೊಡ್ಡ, ಸಮುದ್ರವಾಸಿ ಜಾತಿಯ ಮೀನುಗಳು ಉದಾಹರಣೆಗೆ ಬಂಗಡೆ ಶಾರ್ಕ್ ಮತ್ತು ಷಾರ್ಕ್ ಮೀನು ಶಾರ್ಕ್ ಸ್ಪಿರಾಕ್‌ಲೆಯನ್ನು ಹೊಂದಲ್ಲ.
ಸಂತಾನೋತ್ಪತ್ತಿ ವ್ಯವಸ್ಥೆ
ಫಲೀಕರಣ ಆಂತರಿಕವಾದುದು. ಅಭಿವೃದ್ಧಿ ಸಾಮಾನ್ಯವಾಗಿ ನೇರ ಜನನವಾಗಿ( ಅಂಡಜೋತ್ಪಾದಕ ತಳಿಯಲ್ಲಿ) ಆದರೆ ಮೊಟ್ಟೆಗಳು ಮೂಲಕವಾಗಿ( ಅಂಡೋತ್ಪಾದಕ ) ಆಗಬಹುದು. ಕೆಲವು ಅಪರೂಪದ ತಳಿಗಳ ಮರಿಹಾಕುವವು ಇವೆ. ಇವುಗಳ್ಲ್ಲಿ ಯಾವುದೇ ಪೋಷಕರ ಕಾಳಜಿ ಜನನದ ನಂತರ ಇಲ್ಲ, ಆದರೂ ಕೆಲವು ಕಾಂಡ್ರಿಕ್ ಥೀಯಾನ್'ಸ್ ತಮ್ಮ ಮೊಟ್ಟೆಗಳನ್ನು ರಕ್ಷಣೆ ಮಾಡುತ್ತವೆ.
ವರ್ಗೀಕರಣ
ಕಾಂಡ್ರಿಕ್ ಥೀಸ್'ನನ್ನು ಎರಡು ಉಪವಿಭಾಗಗಳಾಗಿ ವಿಂಗಡಿಸಲಾಗಿದೆ: ಎಲಸ್‌ಮೊಬ್ರಾಂಚೀಇ( ಶಾರ್ಕ್, ರೇ, ಸ್ಕೇಟ್, ಮತ್ತು ಗರಗಸ ಮೀನು ) ಮತ್ತು ಹೊಲೊಸೆಫಲೀ( ಚಿಮೇರಾ, ಇದು ಕೆಲವೊಮ್ಮೆ ಗೋಸ್ಟ್ ಶಾರ್ಕ್ ಎಂದು ಕರೆಯುತ್ತಾರೆ).
ಎಲಸ್‌ಮೊಬ್ರಾಂಚೀಇ
ಶಾರ್ಕ್ ಮೀನು ಎಲಸ್‌ಮೊಬ್ರಾಂಚೀಇ ಶಾರ್ಕ್ ಮತ್ತು ರೇ ಮತ್ತು ಸ್ಕೇಟ್ ಒಳಗೊಂಡಿರುವ ಒಂದು ಉಪಜಾತಿ ಆಗಿದೆ. ಎಲಸ್ಮೊಬ್ರಾಂಚೀಇಯ ಸದಸ್ಯರು ಯಾವುದೇ ಈಜು ಮೂತ್ರಕೋಶವನ್ನು ಹೊಂದಿಲ್ಲ, ಬಾಹ್ಯ ಪ್ರತ್ಯೇಕವಾಗಿ ತೆರೆಯುವ ಗಿಲ್ ಕ್ಲೆಫ್ಟ್ಸ್ ಐದರಿಂದ ಏಳು ಜೋಡಿ ಇವೆ, ಕಟ್ಟುನಿಟ್ಟಿನ ಬೆನ್ನಿನ ರೆಕ್ಕೆಗಳು, ಮತ್ತು ಸಣ್ಣ ಪ್ಲ್ಯಾಕಾಯ್ಡ್ ಸ್ಕೇಲ್'ಗಳು ಇವೆ. ಹಲ್ಲು ಹಲವಾರು ಸರಣಿಯಲ್ಲಿ ಇವೆ; ಮೇಲಿನ ದವಡೆಯ ಕ್ರೇನಿಯಮ್ ಜೊತೆ ಒಂದುಗೂಡಿಲ್ಲ, ಮತ್ತು ಕೆಳಗಿನ ದವಡೆಯ ಮೇಲಿನ ದವಡೆಯ ಜೊತೆ ಸಂದಿದೆ. ಕಣ್ಣುಗಳು ಟೇಪ್ಟಮ್ ಲ್ಯುಸಿಡಮ್ ಅನ್ನು ಹೊಂದಿದೆ. ಗಂಡು ಮೀನುಗಳ ಪ್ರತಿ ಶ್ರೋಣಿಯ ರೆಕ್ಕೆ ಒಳ ಅಂಚು ಕ್ಲಾಸ್ಪೆರ್ ಆಗಿ, ವೀರ್ಯ ಪ್ರಸಾರಕ್ಕಾಗಿ ನಿಯೋಜಿತವಾಗಿದೆ.
ಹೊಲೊಸೆಫಲೀ
ಚಿಮೇರಾ ಹೊಲೊಸೆಫಲೀ ಚೀಮರಿಫೋರ್ಮೆಸ್ ಗುಂಪಿನ ಬದುಕುಳಿದಿರುವ ಜೀವಿಗಳ ಉಪಜಾತಿ. ಈ ಗುಂಪು ಇಲಿ-ಮೀನುಗಳು (ಉದಾ ಚಿಮೇರಾ), ಮೊಲ-ಮೀನುಗಳು (ಉದಾ ಹೈಡ್ರೋಲೇಗಸ್) ಮತ್ತು ಆನೆ-ಮೀನುಗಳು(ಕ್ಯಾಲೊರಿಂಕಸ್) ಒಳಗೊಂಡಿದೆ. ಇವುಗಳು ಸಮುದ್ರದ ತಳದಲ್ಲಿ ವಾಸಿಸುತ್ತವೆ ಮತ್ತು ಮೃದ್ವಂಗಿಗಳು ಹಾಗೂ ಇತರೆ ಅಕಶೇರುಕ ತಿನ್ನುತ್ತವೆ. ಇದರ ಬಾಲ-ಉದ್ದ ಮತ್ತು ತೆಳು ಮತ್ತು ಇವುಗಳು ದೊಡ್ಡ ಎದೆಯ ರೆಕ್ಕೆಗಳು ವ್ಯಾಪಕವಾದ ಚಳವಳಿಯಿಂದ ಸರಿಸುತ್ತವೆ. ಹೊಲೊಸೆಫಲೀಯ ಪುರಾತನ ದಾಖಲೆಯು ಡಿವೋನಿಯನ್ ಅವಧಿಯಲ್ಲಿ ಮೊದಲು ದೊರಕಿತು.
ವಿಕಸನ
ಕಾಂಡ್ರಿಕ್ ಥೀಸ್ ಮೀನು ಅಕಾಂತೊಡಿಯನ್'ಸ್ ವಿಕಸನಗೊಂಡಿದೆ ಪರಿಗಣಿಸಲಾಗುತ್ತದೆ. ಹಿಂದೆ ಅಕಾಂತೊಡಿಯನ್'ಸ್'ಗೆ ಇದ್ದ ವಿಶೇಷ ಗುಣಲಕ್ಷಣಗಳು ಇಂದು ಕಾಂಡ್ರಿಕ್ ಥೀಸ್ ಮೀನುಗಳಿಗೂ ಇದೆ ಎಂದು ತಿಳಿಯಲಾಗಿದೆ. ಕಾಂಡ್ರಿಕ್ ಥೀಸ್ ಮೀನುಗಳ ವಿಸ್ಪಷ್ಟವಾದ ಪಳೆಯುಳಿಕೆಗಳು ಮೊದಲು ಮಧ್ಯಮ ಡಿವೋನಿಯನ್ ಅವಧಿಯಲ್ಲಿ, 395 ದಶಲಕ್ಷ ವರ್ಷಗಳ ಹಿಂದೆ ಪಳೆಯುಳಿಕೆ ದಾಖಲೆಯಲ್ಲಿ ಕಾಣಿಸಿಕೊಂಡಿತು. ಆರಂಭಿಕ ಡಿವೋನಿಯನ್ ಪ್ರಾರಂಭವಾಗುವ ಹೊತ್ತಿನ, 419 ದಶಲಕ್ಷ ವರ್ಷಗಳಷ್ಟು ಹಿಂದೆ ( ಮಿಲಿಯನ್ ವರ್ಷಗಳ ಹಿಂದೆ ), ದವಡೆಯುಳ್ಳ ಮೀನುಗಳು ನಾಲ್ಕು ವಿಶಿಷ್ಟ ಗುಂಪುಗಳಾಗಿ ವಿಂಗಡಿಸಲಾಗಿದೆ: ಪ್ಲಾಕೊಡರ್ಮ್ಸ ಮತ್ತು ಸ್ಪೈನಿ ಶಾರ್ಕ್, ಇಂದು ಇವೆರಡೂ ಅಳಿದು ಹೋಗಿದೆ ಮತ್ತು ಕಾಂಡ್ರಿಕ್ ಥೀಸ್ ಮತ್ತು ಎಲುಬಿನ ಮೀನುಗಳು , ಇವೆರಡೂ ಈಗಲೂ ಲಭ್ಯವಿದೆ.
ಸೇಂಟ್ ಆಗಸ್ಟೀನ್
ಸೇಂಟ್ ಆಗಸ್ಟೀನ್ (13 ನವಂಬರ್ 354 – 28 ಆಗಸ್ಟ್ 430), ಆಗಸ್ಟೀನ್ ಆಫ್ ಹಿಪ್ಪೋ ಎಂದೂ ಸೇಂಟ್ ಆಸ್ಟೀನ್ ಎಂದೂ, ಬ್ಲೆಸ್ಸ್‍ಡ್ ಆಗಸ್ಟೀನ್ ಎಂದೂ ಕರೆಯಲ್ಪಡುವ ಈತ ಕ್ರೈಸ್ತ ಧರ್ಮದ ಆರಂಭಿಕ ದೇವತಾಶಾಸ್ತ್ರಜ್ಞ ಮತ್ತು ತತ್ವಶಾಸ್ತ್ರರಜ್ಞರಲ್ಲಿ ಒಬ್ಬನು.ಈತನು ಅಲ್ಜೀರಿಯದಲ್ಲಿ ಬಿಷಪ್ ಆಗಿದ್ದನು .ಉತ್ತರ ಆಫ್ರಿಕದಲ್ಲಿ ಹುಟ್ಟಿ , ಬೆಳೆದು, ಮಿಲಾನ್ ಪಟ್ಟಣದಲ್ಲಿ ಅಧ್ಯಾಪಕ ವೃತ್ತಿಯಲ್ಲಿದ್ದು, ಕ್ರೈಸ್ತ ಸಂತರ ವ್ಯಾಸಂಗದಿಂದ ಸ್ಫೂರ್ತಿಗೊಂಡು ಕ್ರೈಸ್ತಮತಾವಲಂಬಿಯಾಗಿ ಆಫ್ರಿಕಕ್ಕೆ ಹಿಂತಿರುಗಿ ಮತಧರ್ಮ ಪ್ರಚಾರದಲ್ಲಿ ನಿರತನಾದ ಒಬ್ಬ ಸಂತ. ತನ್ನ ಸಿಟಿ ಆಫ್ ಗಾಡ್ ಎಂಬ ಗ್ರಂಥದಿಂದ ಜಗತ್ಪ್ರಸಿದ್ಧನಾಗಿದ್ದಾನೆ.
ಸಿಟಿ ಆಫ್ ಗಾಡ್
ಈ ಗ್ರಂಥ 22 ಭಾಗಗಳಿಂದ ಕೂಡಿದೆ. ಮೊದಲನೆಯ 10 ಭಾಗಗಳು ಪಾಷಂಡಿಗಳ (ಪೇಗನ್ಸ್) ದೋಷಾರೋಷಗಳ ವಿರುದ್ಧ ಕ್ರೈಸ್ತಮತ ರಕ್ಷಣೆಗೂ ಮಿಕ್ಕ 12 ಭಾಗಗಳು ದೇವರಾಜ್ಯ ರಚನೆಗೂ ಸಂಭಂದಿಸಿವೆ. ನಿಜವಾದ ದೇವರಾಜ್ಯ ಸ್ಥಾಪನೆಗೆ ಅವಕಾಶ ಮಾಡಿಕೊಡಬೇಕಾದರೆ ರೋಮನ್ನರ ಚಕ್ರಾಧಿಪತ್ಯದ ಪತನ ದೈವನಿಯಾಮಕವೇ ಆಗಿರಬೇಕು ಎಂದು ಆಗಸ್ಟೀನ್ ಹೇಳಿದ್ದಾನೆ. ರೋಮನ್ನರ ಚಕ್ರಾಧಿಪತ್ಯದ ವಿನಾಶದಿಂದ ತೆರವಾದ ಸ್ಥಳದಲ್ಲಿ ದೇವರಾಜ್ಯ ಸ್ಥಾಪನೆ ಸಾಧ್ಯವಾಯಿತು. ಮನುಷ್ಯನೇ ತನ್ನ ಪಾಪ ಕೃತ್ಯಗಳಿಗೆ ಜವಾಬ್ದಾರನೆಂದು ಈತ ನಂಬಿದ್ದರೂ ಹಣೆಬರಹದಲ್ಲಿ ಈತನಿಗೆ ಸ್ಥಿರವಾದ ನಂಬಿಕೆಯಿತ್ತು. ಇವನ ವಾದ ಸರಣಿ ಹೀಗೆ: ಎಂಥ ಕೆಡುಕಿನಲ್ಲೂ ಒಂದು ಶುಭಕಾರಕ ಶಕ್ತಿಯಿರುತ್ತದೆ. ಆದುದರಿಂದ ರೋಂ ಚಕ್ರಾಧಿಪತ್ಯದ ಪತನದ ಕೆಡುಕಿನಲ್ಲೂ ದೇವರಾಜ್ಯ ಸ್ಥಾಪನೆಯಾಗುವ ಒಂದು ಶುಭ ಚಿಹ್ನೆಯನ್ನು ನೋಡಬಹುದು. ಎಲ್ಲ ರಾಜರೂ ಪ್ರಜೆಗಳೂ ಕ್ರೈಸ್ತ ಮತವನ್ನು ಅನುಸರಿಸಬೇಕು. ಆಗ ನಿಜವಾದ ದೇವರಾಜ್ಯ ಸ್ಥಾಪನೆಯಾಗುವದು. ಗ್ರಂಥದ ಉಳಿದ 12 ಭಾಗಗಳಲ್ಲಿ ದೇವರಾಜ್ಯದ ರಚನೆಯನ್ನೂ ನೋಡಬಹುದು. ಅದರ ಬಗ್ಗೆ ಆಗಸ್ಟೀನ್ ಹೀಗೆ ಹೇಳುತ್ತಾನೆ: ಐಹಿಕ ರಾಜ್ಯಗಳು ವಿನಾಶಕ್ಕೆ ಒಳಪಡಬಹುದಾದರೆ ಎಂಥ ಕಷ್ಟಗಳನ್ನಾದರೂ ಸಹಿಸಿಕೊಳ್ಳುವ ಒಂದು ರಾಜ್ಯವಿದೆ. ಇದು ಶಾಶ್ವತ ರಾಜ್ಯ. ಇಂಥ ಒಂದು ಶಾಶ್ವತ ರಾಜ್ಯವೇ ದೇವರಾಜ್ಯ. ಇದನ್ನು ಭೂಲೋಕದಲ್ಲಿರುವ ಕ್ರೈಸ್ತ ಮತದಲ್ಲಿ ಪ್ರತ್ಯಕ್ಷವಾಗಿ ನೋಡಬಹುದು. ಐಹಿಕ ರಾಜ್ಯದೊಡನೆ ಹೋಲಿಸಿದರೆ ದೇವರಾಜ್ಯದಲ್ಲಿ ಅನೇಕ ಸದ್ಗುಣಗಳಿವೆ. ದೇವರಾಜ್ಯ ದೇಶಕಾಲಾತೀತವಾದುದು. ಐಹಿಕ ರಾಜ್ಯ ದೇವರಾಜ್ಯವೆಂದು ದ್ವಂದ್ವ ಗುಣಗಳುಳ್ಳ ಪ್ರಪಂಚದಲ್ಲಿ ನಾವು ಜೀವಿಸಿದ್ದೇವೆ. ಸ್ವಾಭಿಮಾನದ ಮೇಲೆ ಸ್ಥಾಪಿತವಾಗಿರುವ ಐಹಿಕರಾಜ್ಯ ಏಕಪ್ರಚಾರವಾಗಿ ದುಷ್ಕೃತ್ಯಗಳನ್ನೇ ಮಾಡುತ್ತಿರುತ್ತದೆ. ದೈವವಾತ್ಸಲ್ಯದ ಮೇಲೆ ಸ್ಥಾಪಿತವಾಗಿರುವ ದೇವರಾಜ್ಯ ಯಾವಾಗಲೂ ಒಳ್ಳೆಯದನ್ನೇ ಬಯಸುತ್ತದೆ. ಅದಕ್ಕೆ ಉತ್ತೇಜನ ಕೊಡುತ್ತದೆ. ಒಂದು ಅಧಿಕಾರದ ಕಡೆಗೂ ಮತ್ತೊಂದು ನ್ಯಾಯದ ಕಡೆಗೂ ಗಮನ ಕೊಡುತ್ತವೆ. ಕ್ರೈಸ್ತಮತ ಒಂದು ವಿಧದಲ್ಲಿ ದೇವರಾಜ್ಯದ ವಾಸ್ತವಿಕ ರೂಪ. ಏಕೆಂದರೆ ದೇವರಾಜ್ಯದ ಲಕ್ಷಣಗಳಾದ ಮನುಷ್ಯರ ಸಮಾಜ ಪಾಪಕರ್ಮಗಳಿಂದ ಕೂಡಿರುವುದರಿಂದ ದುಷ್ಟರನ್ನು ಹತೋಟಿಯಲ್ಲಿಡುವುದಕ್ಕಾಗಿ ಸರ್ಕಾರ ಸ್ಥಾಪಿತವಾಗಿದೆ.
ದೇವರಾಜ್ಯ ಸರ್ವರಿಗೂ ಸೇರಿದ್ದು. ಆದರೆ ಸಿಸಿರೋವಿನ ವಿಶ್ವ ಸಮಾಜದ ಹಾಗೆ ಅಧೋಗತಿಯಿಂದಾಗಿ ಎಲ್ಲರಿಗೂ ಇದರಲ್ಲಿ ಪ್ರವೇಶವಿಲ್ಲ. ದೈವಾನುಗ್ರಹವಿರುವವರು ಮಾತ್ರ ದೇವರಾಜ್ಯದ ಸದಸ್ಯರಾಗಬಹುದು. ದೇವರಾಜ್ಯದ ಸದಸತ್ವಕ್ಕೆ ದೈವಾನುಗ್ರಹವೇ ನಿಜವಾದ ಅರ್ಹತೆ, ಬುಡಕಟ್ಟು, ರಾಜ್ಯ ಅಥವಾ ವರ್ಗಗಳಲ್ಲ. ಸದಸ್ಯರೆಲ್ಲರೂ ವಿಶ್ವದ ನಾನಾ ಭಾಗಗಳಿಂದ ಬಂದಿದ್ದರೂ ದೇವರಲ್ಲಿ ಭಕ್ತಿ ಮತ್ತು ಅಕ್ಕರೆ ಇವರಲ್ಲಿ ಸರ್ವಸಾಮಾನ್ಯವಾಗಿರುವುದರಿಂದ, ಇವರೆಲ್ಲರೂ ಒಂದೇ ಸಮಾಜಕ್ಕೆ ಸೇರಿದವರಾಗಿರುತ್ತಾರೆ. ದೇವರಾಜ್ಯ ನ್ಯಾಯ ಮತ್ತು ಶಾಂತಿ ಎಂಬ ಎರಡು ಮುಖ್ಯವಾದ ಸದ್ಗುಣಗಳನ್ನು ಸಾಧಿಸುವುದು. ಶಿಸ್ತು ಮತ್ತು ಶಿಸ್ತಿಗೆ ಸಂಬಂಧಪಟ್ಟ ಕರ್ತವ್ಯಗಳನ್ನು ನೆರವೇರಿಸುವುದರಲ್ಲಿ ನ್ಯಾಯ ಅಡಕವಾಗಿದೆ. ತನ್ನ ಕರ್ತವ್ಯಗಳನ್ನು ನೇರವೇರಿಸುವವನೇ ಯೋಗ್ಯನಾದ ವ್ಯಕ್ತಿ. ಮನುಷ್ಯ ಸಮಾಜದಲ್ಲಿ ಶಾಂತಿಯನ್ನು ಸ್ಥಾಪಿಸುವುದು ಐಚ್ಛಿಕ ಹಾಗೂ ದೇವರಾಜ್ಯದ ಗುರಿಯಾಗಬೇಕು.
ತತ್ವಶಾಸ್ತ್ರ
ಗ್ರೀಕ್ ತತ್ತ್ವಜ್ಞಾನಿಗಳ ಹಾಗೆ ನ್ಯಾಯವೇ ರಾಜ್ಯದ ಆಧಾರ ಸ್ಥಂಭವಾಗಿರಬೇಕೆಂಬುದನ್ನು ಆಗಸ್ಟೀನ್ ಒಪ್ಪುವುದಿಲ್ಲ. ಕೆಲವು ರಾಜ್ಯಗಳು ಕ್ರೈಸ್ತ ಮತವನ್ನು ಅನುಸರಿಸದೆ ಇರಬಹುದು. ಆದರೆ ಕ್ರೈಸ್ತಮತವನ್ನು ಅನುಸರಿಸುವ ರಾಜ್ಯಗಳಲ್ಲಿ ಮಾತ್ರ ನ್ಯಾಯ ದೊರಕುತ್ತದೆ. ಆದುದರಿಂದ ನ್ಯಾಯ ಮತಧರ್ಮದ ಒಂದು ಲಕ್ಷಣವೇ ಹೊರತು ರಾಜ್ಯದ ಲಕ್ಷಣವಲ್ಲ. ರಾಜ್ಯಕ್ಕಿಂತ ಉತ್ಕೃಷ್ಟ ಅಧಿಕಾರ ಚರ್ಚಿನಲ್ಲಿದೆ. ಮನುಷ್ಯರ ಪಾಪದ ಫಲವೇ ರಾಜ್ಯವೆಂದೂ ಮನುಷ್ಯರ ದುರ್ಗುಣಗಳನ್ನು ಕಡಿಮೆ ಮಾಡುವ ಸಲುವಾಗಿ ರಾಜ್ಯ ದೇವರಿಂದ ನೇಮಿಸಲ್ಪಟ್ಟಿದೆಯೆಂದೂ ಈತ ಹೇಳಿದ್ದಾನೆ. ಇದನ್ನು ನೋಡಿದರೆ ಆಗಸ್ಟೀನ್ ದ್ವಿಮುಖಾಧಿಕಾರ ತತ್ತ್ವವನ್ನು ಪ್ರತಿಪಾದಿಸುವನೆಂಬುದು ವ್ಯಕ್ತವಾಗುತ್ತದೆ. ಐಹಿಕ ಮತ್ತು ಧಾರ್ಮಿಕ ವ್ಯಾಪಾರಗಳಿಗೆ ಅನುಕೂಲವಾಗಿರುವ ಎರಡು ಬಗೆಯ ಅಧಿಕಾರಗಳು ರಾಜ್ಯದಲ್ಲಿವೆ. ಇವುಗಳಿಗೆ ಪ್ರತ್ಯೇಕವಾದ ಕ್ಷೇತ್ರಗಳಿವೆ. ಒಂದು ವೇಳೆ ಇವುಗಳಿಗೆ ತಿಕ್ಕಾಟ ಬಂದರೂ ಅದು ತಾತ್ಕಾಲಿಕವೇ ಹೊರತು ಯಾವಾಗಲೂ ನಿಲ್ಲತಕ್ಕದ್ದಲ್ಲ. ಕೊನೆಯಲ್ಲಿ ಧಾರ್ಮಿಕ ರಾಜ್ಯವೇ ಸ್ಥಿರವಾಗಿ ನಿಲ್ಲುವುದು.
ಆಸ್ತಿಪಾಸ್ತಿಗಳ ವಿಚಾರದಲ್ಲೂ ಈತ ತನ್ನ ಅಭಿಪ್ರಾಯಗಳನ್ನು ತಿಳಿಸಿದ್ದಾನೆ. ಭೂಮಿಯಿಂದ ಬರುವ ಫಲವನ್ನು ದೇವರು ಮಾನವನಿಗೆ ದಯಪಾಲಿಸಿದ್ದಾನೆ. ತನ್ನ ಆಸೆ ಆಕಾಂಕ್ಷೆಗಳನ್ನು ಈಡೇರಿಸಿಕೊಳ್ಳುವುದಕ್ಕೋಸ್ಕರ ಮನುಷ್ಯ ಈ ಫಲವನ್ನು ಉಪಯೋಗಿಸಿಕೊಳ್ಳಬಹುದು. ಆದರೆ ತನಗೆ ಎಷ್ಟು ಅವಶ್ಯವೋ ಅಷ್ಟನ್ನು ಮಾತ್ರ ಬಳಸಿಕೊಂಡು ಮಿಕ್ಕಿದ್ದನ್ನು ಸಮಾಜದ ಉಪಯೋಗಕ್ಕಾಗಿ ಬಿಡಬೇಕು. ಗುಲಾಮಗಿರಿ ಪದ್ಧತಿ ಮನುಷ್ಯನ ಪಾಪಕ್ಕೆ ತಕ್ಕ ಪ್ರಾಯಶ್ಚಿತ್ತ. ಮನುಷ್ಯ ಇದನ್ನು ಅನುಭವಿಸಲೇಬೇಕು. ಹೀಗೆಂದು ಗುಲಾಮಗಿರಿ ಪದ್ಧತಿಯನ್ನು ಆಗಸ್ಟೀನ್ ಸಮರ್ಥಿಸಿದ್ದಾನೆ.
ಪ್ರಭಾವ
ಸಿಟಿ ಆಪ್ ಗಾಡ್ ಗ್ರಂಥ ಮಧ್ಯಯುಗದ ಯೂರೋಪಿನ ರಾಜಕೀಯದ ಮೇಲೆ ಅತ್ಯಂತ ಪ್ರಭಾವ ಬೀರಿದ್ದಲ್ಲದೆ ಹೋಲಿ ರೋಮನ್ ಎಂಪೈರ್ ಎಂಬ ದೊಡ್ಡ ಸಂಸ್ಥೆಯೂ ಇದರ ಆಧಾರದ ಮೇಲೆ ಕಟ್ಟಲ್ಪಟ್ಟಿತು. ಮಧ್ಯಯುಗದ ತತ್ತ್ವ ಜ್ಞಾನಿಗಳೂ ಈ ಗ್ರಂಥದಿಂದ ಸ್ಪೂರ್ತಿ ಪಡೆದು ತಮ್ಮ ರಾಜಕೀಯ ಮತ್ತು ಧಾರ್ಮಿಕ ಅಭಿಪ್ರಾಯಗಳನ್ನು ರೂಪಿಸಿಕೊಂಡರು.
ಬಾಹ್ಯ ಸಂಪರ್ಕಗಳು
ವರ್ಗ:ಕ್ರೈಸ್ತ ಗುರುಗಳು ವರ್ಗ:ಕ್ರೈಸ್ತ ಧರ್ಮದ ಸಂತರು
ಆಗಸ್ಟಾ
ನಿರ್ಮಾಣ
ಇದನ್ನು ಆಗಸ್ಟಸ್ ಎಂಬಾತ ಕ್ರಿ.ಪೂ. 42ರಲ್ಲಿ ನಿರ್ಮಿಸಿದ. 1693ರ ಭೂಕಂಪದಿಂದಲೂ 1943ರ ಮಹಾಯುದ್ಧದಿಂದಲೂ ನಾಶಹೊಂದಿತು. ಹೊಸದಾಗಿ ಊರು ಈಗ ಬೆಳೆಯುತ್ತಿದ್ದು ನಾವಿಕಪಡೆಯ ನೆಲೆಯಾಗಿದೆ.
ವಾಣಿಜ್ಯ
ಆಲಿವ್ ಎಣ್ಣೆ, ದ್ರಾಕ್ಷಾರಸ, ಹಣ್ಣು, ಮೀನು, ಉಪ್ಪು -ಮುಂತಾದುವುಗಳ ವಾಣಿಜ್ಯ ಕೇಂದ್ರವಾಗಿದೆ.
ಜನಸಂಖ್ಯೆ
ಜನಸಂಖ್ಯೆ ; ೩೪,೫೩೯ (೨೦೧೦).
ಇತರ ನಗರಗಳು
ಪ್ರಾಚೀನ ಇಟಲಿಯಲ್ಲಿ ಆಗೂಸ್ಟಾ ಎಂಬ ಹೆಸರಿನ ಅನೇಕ ಪಟ್ಟಣಗಳಿದ್ದವು. ಆಗಸ್ಟಾ ಎಂಬ ಹೆಸರಿನ ಪಟ್ಟಣಗಳು ಅಮೆರಿಕ ಸಂಯುಕ್ತ ಸಂಸ್ಥಾನದ ಜಾರ್ಜಿಯಾ, ಕಾನ್ಸಾಸ್, ಮತ್ತು ಮೇನ್ ಪ್ರಾಂತ್ಯಗಳಲ್ಲಿವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಇಟಲಿ ವರ್ಗ:ಐತಿಹಾಸಿಕ ಸ್ಥಳಗಳು
ಅಡ್ಯಾರ್, ಕರ್ನಾಟಕ
ಜನಸಂಖ್ಯಾಶಾಸ್ತ್ರ
೨೦೦೧ ರ ಭಾರತೀಯ ಜನಗಣತಿಯ ಪ್ರಕಾರ, ಅದ್ಯಾರ್ ೬೫೦೧. ಜನಸಂಖ್ಯೆಯಲ್ಲಿ ಪುರುಷರು ಮತ್ತು ಮಹಿಳೆಯರು ೫೦% ೫೦% ಇರುವ ಜನಸಂಖ್ಯೆಯನ್ನು ಹೊಂದಿತ್ತು. ಅದ್ಯಾರ್ ೭೩% ಸರಾಸರಿ ಸಾಕ್ಷರತಾ ಪ್ರಮಾಣವನ್ನು ಹೊಂದಿದ್ದು, ಇದು ೫೯.೫% ರಾಷ್ಟ್ರೀಯ ಸರಾಸರಿಗಿಂತ ಹೆಚ್ಚಿನ ಮಟ್ಟದಲ್ಲಿದೆ; ಗಂಡಸರು ೫೩% ಮತ್ತು ಮಹಿಳೆಯರು ೪೭% ಜೊತೆಗೆ. ಜನಸಂಖ್ಯೆಯ ೧೩% ರಷ್ಟು ೬ ವರ್ಷ ವಯೋಮಿತಿಗಿಂತ ಕೆಳಗಿನವರು
ಉಲ್ಲೇಖ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಕಾಫೀ ಬೋರರ್ ಔಷಧಿ
ಎಸ್ಸಿ(ಗ್ರಾನಲ್): ಇದು ಕಾಫೀ ಸಸ್ಯಕ್ಕೆ ಲಭ್ಯವಿರುವ ನೈಸರ್ಗಿಕ ಸಿಲಿಕಾನ್ ಮೂಲವಾಗಿದೆ.ಇದು ಹರಳಿನ ರೂಪದಲ್ಲಿದ್ದು ಮಣ್ಣಿನ ಕೊರತೆಗಳನ್ನು ಉತ್ತಮ ಪಡಿಸುವುದರ ಜೊತೆಗೆ,ಮಣ್ಣಿನ ಫಲವತ್ತತೆಯನ್ನು ಕಾಪಾಡಿ ಕಾಫಿಯ ಇಳುವರಿ ಮತ್ತು ಗುಣಮಟ್ಟವನ್ನು ಉತ್ತೇಜಿಸುವ ಅಂಶಗಳನ್ನು ಒಳಗೊಂಡಿದೆ.
ನೈಸರ್ಗಿಕ ಕಂಡಿಷನರ್ ಬಂದು ಖನಿಜ ಆಧಾರಿತ ಉತ್ಪನ್ನವಾಗಿದ್ದು ಸಸ್ಯ ಲಭ್ಯವಿರುವ ಸಿಲಿಕಾನನ್ನು ಉನ್ನತ ಮಟ್ಟದಲ್ಲಿ ಹೊಂದಿದೆ.ಇದನ್ನು ಹದವಾಗಿ ಚೆಲ್ಲಬಹುದು ಅಥವಾ ಯಾವುದೇ ರಸ ಗೊಬ್ಬರದ ಜೊತೆಯಾಗಿ ಮಿಶ್ರಣ ಮಾಡಬಹುದು.ಇದು ಬಹು ಸುಲಭವಾಗಿ ನೀರಿನೊಂದಿಗೆ ಬೆರೆತು,ಕಾಫೀ ಗಿಡಗಳ ಬೆಳವಣಿಗೆಯನ್ನು ವೃದ್ದಿಸುವುದರ ಜೊತೆಗೆ ಮಣ್ಣಿನ ಫಲವತ್ತತೆಯನ್ನು ಉತ್ಕೃಷ್ಟಗೊಳಿಸುತ್ತದೆ.
ಪ್ರಯೋಜನೆಗಳು : ೧) ಇದು ಸಿಲಿಕಾನ್ ನಿನ ಸಮೃದ್ಧ ಮೂಲವಾಗಿದೆ. ೨) ಇದು ಮಣ್ಣಿನ ರಚನೆ,ನೀರನ್ನು ಹಿಡಿದಿಡುವ ಸಾಮರ್ಥ್ಯ ಮತ್ತು ಮಣ್ಣಿನ ರಂಧ್ರಗಳನ್ನು ಸುಧಾರಿಸುತ್ತದೆ. ೩) ಇದು ಕಾಫೀ ಗಿಡಗಳ ಕಾಟಯಾನಿಕ್ ವಿನಿಮಯ ಸಾಮರ್ಥ್ಯವನ್ನು ವೃದ್ದಿಸುವುದರ ಮೂಲಕ ಅಗತ್ಯ ಪೋಷಕಾಶಗಳನ್ನು ಗ್ರಹಿಸುವುದನ್ನು ಹೆಚ್ಚಿಸುತ್ತದೆ. ೪) ಇದು ಬರ,ಲವಣಾಂಶಗಳು ಮತ್ತು ಮೆಟಲ್ ವಿಷತತ್ವ ರೀತಿಯ ವಾತಾವರಣದ ಒತ್ತಡಗಳಿಗೆ ಶವನವನ್ನು ರೂಪಿಸುತ್ತದೆ. ೫) ಇದು ಕಾಫಿ ಗಿಡದ ಕಾಂಡ ಕೋಶಗಳು ಗೋಡೆಗಳನ್ನು ಬಲಪಡಿಸಿ,ಕಾಂಡ ಕಿರಿಯ ಕೀಟಗಳ ಕಾಂಡ ಕತ್ತರಿಸೀವರ್ ಚಟುವಟಿಕೆಯನ್ನು ಪ್ರಥಿಬಂಧಿಸುತ್ತದೆ. ೬) ಇದು ಕಾಫಿ ಗಿಡಗಳಲ್ಲಿ ಸೂಕ್ಷ್ಮಜಿವಿಯ ಮತ್ತು ಶಿಲೀಂಧ್ರ ರೋಗಗಳಿಗೆ ಪ್ರತಿಯಾಗಿ ಪ್ರತಿರಕ್ಷಣಾ ಅಣುಗಳನ್ನು ಮತ್ತು ನಿರೋಧಕ ಶಕ್ತಿಯನ್ನು ವೃದ್ಧಿಸುತ್ತದೆ. ೭) ಇದು ಕಪಿ ಗಿಡಗಳು ಕಾಂಡವನ್ನು ಪ್ರಬಲಗೊಳಿಸುವುದರ ಜೊತೆಗೆ, ಕಾಂಡ ಕೊರೆಯುವಿಕೆಯನ್ನು ನಿಯಂತ್ರಿಸಿ, ಕೀಟಗಳಲ್ಲಿ ಹಸಿವನ್ನು ಸೃಷ್ಟಿಸಿ ಕೀಟಗಳನ್ನು ನಿತ್ರಾಣಗೊಳಿಸುತ್ತದೆ. ಇದು ಸಾವಯು ಕೃಷಿಯ ಬಳಕೆಗಾಗಿ ಪ್ರಮಾಣಿಕೃತವಾಗಿದೆ.
ಬಳಕೆಯ ವಿಧಾನ : ೧) ಇದನ್ನು ಕಾಫಿ ಸಸಿಯನ್ನು ನೆಡುವುದಕ್ಕೆ ಮುಂಚಿತವಾಗಿ ಅಥವಾ ಸಸಿ ನೆಟ್ಟ ನಂತರ ಮಣ್ಣಿನಲ್ಲಿ ಸೇರಿಸಬಹುದು. ೨) ಚಿಕ್ಕ ಕಾಫಿ ಗಿಡಗಳಿಗೆ ೫೦ ಗ್ರಾಂಮ್ ಪ್ರತಿ ಸಸ್ಯವೊಂದಕ್ಕೆ ಮಣ್ಣಿನಲ್ಲಿ ಸೇರಿಸಿ. ೩) ಬೆಳೆದ ಕಾಫಿ ಗಿಡಗಳಿಗೆ ೧೦೦ ಗ್ರಾಮಕ್ಕೆ/ಒಂದು ವರ್ಷಕ್ಕೆ ಪ್ರತಿ ಸಸ್ಯವೊಂದಕ್ಕೆ ಮಣ್ಣಿನಲ್ಲಿ ಸೇರಿಸಿ ಹದವಾಗಿ ನೀರನ್ನು ಸಿಂಪರಣೆ ಮಾಡಿ.
ಪಿಸಿ(ಪೌಡರ್):ಇದು ಅತ್ಯುತ್ತಮ ನೈಸರ್ಗಿಕ ಉತ್ಪನ್ನವಾಗಿದ್ದು, ಕಾಫಿ ಕೃಷಿಯ ಸಮಗ್ರ ಕೀಟ ನಿರ್ವಹಣೆ ಕಾರ್ಯಕ್ರಮದಲ್ಲಿ ಅನೇಕ ರೀತಿಯ ಚಟುವಟಿಕೆಯಲ್ಲಿ ಸಕ್ರಿಯವಾಗಿ ಪಾತ್ರವಹಿಸುತ್ತವೆ. ಇದು ಕೀಟಗಳ ರಕ್ಷಣೆ ಒದಗಿಸುವ ಹೊತ್ತು ಪದರವನ್ನು ಹಾನಿಗೊಳಿಸುವುದರ ಜೊತೆಗೆ, ಕೀಟಗಳ ಉಸಿರಾಟದ ವ್ಯವಸ್ಥೆಯನ್ನು ಅಸ್ತವ್ಯಸ್ತಗೊಳಿಸುತ್ತದೆ. ಇದರ ದೀರ್ಘಾವಧಿಯ ಬಳಕೆಯಿಂದ ಕಾಫಿ ಸಸ್ಯಗಳಲ್ಲಿ ಪ್ರತಿರೋಧ ಶಿಕ್ಷೆಯು ವೃದ್ಧಿಸುತ್ತದೆ. ಪ್ರಯೋಜನೆಗಳು: ೧) ಇದು ವಿಷಕಾರಿಯಲ್ಲದ, ಪರಿಸರ ಸ್ನೇಹಿತ ಮತ್ತು ಯಾವುದೇ ರೀತಿಯ ಶೇಷವನ್ನು ಎಲೆ,ಹೂವು ಅಥವಾ ಹಣ್ಣುಗಳಲ್ಲಿ ಬಿಡುವುದಿಲ್ಲ. ೨) ಇದು ಕಾಂಡ ಕೀಟ ದಾಳಿ ವಿರುದ್ಧ ಉತ್ತಮ ರಕ್ಷಣೆ ನೀಡುವುದರ ಜೊತೆಗೆ, ಕೀಟಗಳು ಹರಡುವಿಕೆಯನ್ನು ನಿಯಂತ್ರಿಸುತ್ತದೆ. ೩) ಇದು ಕಾಂಡ ಕೋಶ ಮೊಟ್ಟೆಗಳನ್ನು ನಿರ್ಜಲೀಕರಿಸಿ, ಸಂಪೂರ್ಣ ರೂಪಾಂತರಗೊಳ್ಳುವುದನ್ನು ತಡೆಗಟ್ಟುತ್ತದೆ. ೪) ಇದು ಗಿಡಗಳಕಾಂಡವನ್ನು ಪ್ರಬಲಗೊಳಿಸುವುದರ ಜೊತೆಗೆ ಪ್ರೌಡವಲ್ಲದ ಕೀಟಗಳು ಒಳಗೆ ಮದುಡಿ ನಿಸ್ಸೇಜಗೊಂಡು ಸೊರಗುತ್ತವೆ. ೫) ಪ್ರೌಢ ಕೀಟಗಳ ಕಾಂಡ ಕೊಳೆಯುವಿಕೆಯನ್ನು ಪ್ರತಿಬಂಧಿಸುತ್ತದೆ. ೬) ಕಾಂಡದೊಳಗಿನ ಕೀಟ ಹೊರಗಿನ ಪರಿಸ್ಥಿತಿಯನ್ನು ಅರಿಯುವ ಮತ್ತು ಸಂತಾನೋತ್ಪತ್ತಿ ಮಿಲನದ ಕ್ರಿಯೆಯನ್ನು ಮುಂದಿಡುತ್ತದೆ.
ಬಳಕೆಯ ವಿಧಾನ: ೧) ೧ ಕೆ.ಜಿ ಕೀಟ ನಿಯಂತ್ರಕ ಪುಡಿಯನ್ನು ೩ ಲೀಟರ್ ನೀರಿನಲ್ಲಿ ಫೆವೆಕಾಲ್ ಅಂಟು ಮಿಶ್ರಣದೊಂದಿಗೆ ಕಾಫಿ ಗಿಡಗಳ ಕಾಂಡಕ್ಕೆ ಹಚ್ಚಬೇಕು.
ಲಾಭಗಳು: ೧) ಕಾಂಡ ಕಿರಿಯ ಕೀಟಗಳ ಹಾವಳಿಯನ್ನು ಸಂಪೂರ್ಣವಾಗಿ ಹತೋಟಿಯಲ್ಲಿಡಬಹುದು. ೨) ಹೆಚ್ಚುವರಿ ಇಳುವರಿ ಹಾಗೂ ಒಳ್ಳೆಯ ಗುಣಮಟ್ಟದ ಕಾಫಿಯನ್ನು ಪಡೆಯಬಹುದು.
ರೆಫರೆನ್ಸ: ಕೃಷಿಕ ಪತ್ರಿಕೆ (WWW.krushika.com)
ಬುಗುರಿ (ಚಲನಚಿತ್ರ)
ಬುಗುರಿ ಎಂ. ಡಿ. ಶ್ರೀಧರ್ ನಿರ್ದೇಶಿಸಿದ 2015 ರ ಭಾರತೀಯ ಕನ್ನಡ ಭಾಷೆಯ ಚಲನಚಿತ್ರವಾಗಿದೆ. ಇದರಲ್ಲಿ ಗಣೇಶ್, ರಿಚಾ ಪನೈ ಮತ್ತು ಎರಿಕಾ ಫೆರ್ನಾಂಡಿಸ್ ನಟಿಸಿದ್ದಾರೆ. ಶ್ರೀಧರ್ ಈ ಹಿಂದೆ ಗಣೇಶ್ ಜೊತೆ ಚೆಲ್ಲಾಟ (2006) ಮತ್ತು ಕೃಷ್ಣ (2007) ಚಿತ್ರಗಳಲ್ಲಿ ಕೆಲಸ ಮಾಡಿದ್ದರು. ಚಿತ್ರದ ಛಾಯಾಗ್ರಹಣವನ್ನು ಎವಿ ಕೃಷ್ಣಕುಮಾರ್ ನಿರ್ವಹಿಸಿದ್ದಾರೆ ಮತ್ತು ಸಂಗೀತವನ್ನು ಮಿಕ್ಕಿ ಜೆ ಮೇಯರ್ ಸಂಯೋಜಿಸಿದ್ದಾರೆ.
ತಯಾರಿಕೆ
ಉದ್ಘಾಟನಾ ಸಮಾರಂಭದಲ್ಲಿ ದರ್ಶನ್ ಮತ್ತು ವಿ ರವಿಚಂದ್ರನ್ ಅವರಿಂದ ಬುಗುರಿಯ ತಯಾರಿಕೆ ಆರಂಭವಾಯಿತು. ಚಿತ್ರವು ಜೂನ್ 2014 ರಲ್ಲಿ ಚಿತ್ರೀಕರಣವನ್ನು ಪ್ರಾರಂಭಿಸಿತು ಮತ್ತು 80 ದಿನಗಳ ವೇಳಾಪಟ್ಟಿಯನ್ನು ಹೊಂದಿತ್ತು. ಇದು ಡಿಸೆಂಬರ್ 2014 ರಲ್ಲಿ ಚಿತ್ರೀಕರಣವನ್ನು ಪೂರ್ಣಗೊಳಿಸಿತು. ಗೋಲ್ಡನ್ ಸ್ಟಾರ್ ಗಣೇಶ್ ಈ ಚಿತ್ರಕ್ಕಾಗಿ ಸ್ಕೇಟಿಂಗ್ ಮತ್ತು ಕುದುರೆ ಸವಾರಿ ಕಲಿತು ಈ ಚಿತ್ರದ ಮೂಲಕ ಪರಿಚಿತರಾದರು. ಹುಬ್ಬಳ್ಳಿಯಿಂದ ಕುದುರೆಗಳನ್ನು ತರಲಾಗಿತ್ತು. ಗಣೇಶ್ ಅವರು ತಾವು ಮಾಡಿದ ಸ್ಕೇಟಿಂಗ್ ಅಭ್ಯಾಸವು ಆಕ್ಷನ್ ಭಾಗಗಳಲ್ಲಿ ತಮಗೆ ಸಹಾಯ ಮಾಡಿದೆ ಎಂದು ನೆನಪಿಸಿಕೊಂಡರು.
ಚಲನಚಿತ್ರವು 14 ಆಗಸ್ಟ್ 2015 ರಂದು ಕರ್ನಾಟಕದಾದ್ಯಂತ 200 ಕ್ಕೂ ಹೆಚ್ಚು ಪರದೆಗಳಲ್ಲಿ ಬಿಡುಗಡೆಯಾಯಿತು ಮತ್ತು ಮುಂಬೈ, ಪುಣೆ, ಚೆನ್ನೈನಲ್ಲಿಯೂ ಬಿಡುಗಡೆಯಾಯಿತು. ಚಿತ್ರವು ಸರಾಸರಿ ವಿಮರ್ಶೆಗಳು ಮತ್ತು ದೊಡ್ಡ ಸ್ಪರ್ಧೆಯನ್ನು ಪಡೆದಿದ್ದರೂ ಸಹ ಬಾಕ್ಸ್-ಆಫೀಸ್‌ನಲ್ಲಿ ಉತ್ತಮ ಓಪನಿಂಗ್ ಪಡೆಯಿತು. ಕರ್ನಾಟಕದಲ್ಲಿ ತೆರೆಕಂಡ ನಂತರ ಹೈದರಾಬಾದ್‌ನಲ್ಲಿ ಚಿತ್ರ ಬಿಡುಗಡೆಯಾಗಿದ್ದು ಅಲ್ಲಿಯೂ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ.
ಕಥಾವಸ್ತು
ತನ್ನ ಕಾಲೇಜು ಪ್ರೇಮಿ ನಂದಿನಿಯನ್ನು ( ರಿಚಾ ಪನೈ ) ಹಿಂಬಾಲಿಸಲು ಕೃಷ್ಣನನ್ನು ( ಗಣೇಶ್ ) ಅವನ ನಿಶ್ಚಿತ ವಧು ಇಶಾನ್ಯ ( ಎರಿಕಾ ಫರ್ನಾಂಡಿಸ್) ಕಳುಹಿಸುತ್ತಾಳೆ. ಆದರೆ ಅವಳನ್ನು ಭೇಟಿಯಾದ ನಂತರ, ಅವಳು ನಿಶ್ಚಿತಾರ್ಥ ಮಾಡಿಕೊಂಡಿದ್ದಾಳೆ ಮತ್ತು ಇಶಾನ್ಯಾಗೆ ಹಿಂದಿರುಗುತ್ತಾನೆ.
ಧ್ವನಿಮುದ್ರಿಕೆ
ಚಿತ್ರದ ಹಾಡುಗಳನ್ನು ಮಿಕ್ಕಿ ಜೆ. ಮೇಯರ್ ಸಂಯೋಜಿಸಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಬಂಡವಾಳ ಮಾರುಕಟ್ಟೆ
ಬಂಡವಾಳ ಮಾರುಕಟ್ಟೆ
thumbnail|right| ನ್ಯೂಯಾರ್ಕ್ ಸ್ಟಾಕ್ ಎಕ್ಸ್ಚೇಂಜ್, ವಿಶ್ವದ ಅತಿದೊಡ್ಡ ದ್ವಿತೀಯ ಬಂಡವಾಳ ಮಾರುಕಟ್ಟೆಗಳಲ್ಲಿ ಒಂದು. ಬಂಡವಾಳ ಮಾರುಕಟ್ಟೆಗಳು ಆರ್ಥಿಕ ಮಾರುಕಟ್ಟೆಯಲ್ಲಿ ದೀರ್ಘಕಾಲದ ಖರೀದಿ ಮತ್ತು ಮಾರಾಟ ಮಾಡುವ ಮಾರುಕಟ್ಟೆಗಳು. ಆಧುನಿಕ ಬಂಡವಾಳ ಮಾರುಕಟ್ಟೆಗಳು ಕಂಪ್ಯೂಟರ್ ಆಧಾರಿತವಾದ ವಿದ್ಯುನ್ಮಾನ ವ್ಯಾಪಾರ ವ್ಯವಸ್ಥೆಗಳನ್ನು ಆಯೋಜಿಸುತ್ತದೆ.ಹಣಕಾಸು ಕ್ಷೇತ್ರದಲ್ಲಿ ಘಟಕಗಳು ಅಥವಾ ಸರ್ಕಾರಗಳು,ನಿಗಮಗಳು,ಖಜಾನೆ ಇಲಾಖೆಗಳನ್ನು ನಿಲುಕಿಸಿಕೊಳ್ಳಬಹುದು,ಹಾಗು ಕೆಲವು ಸಾರ್ವಜನಿಕರು ನೇರವಾಗಿ ಪ್ರವೇಶಿಸಬಹುದಾಗಿದೆ .ಇಂತಹ ವ್ಯವಸ್ಥೆಗಳು ಸಾವಿರಾರು ಇವೆ, ಆದರೆ ಬಂಡವಾಳ ಮಾರುಕಟ್ಟೆ ಕೇವಲ ಸಣ್ಣ ಭಾಗಗಳಿಗೆ ಸೇವೆಯನ್ನು ನೀಡುತ್ತದೆ.ಘಟಕಗಳು ಷೇರು ವಿನಿಮಯ, ಹೂಡಿಕೆಯ ಬ್ಯಾಂಕುಗಳು ಮತ್ತು ಸರ್ಕಾರಿ ಇಲಾಖೆಗಳನ್ನು ಹೊಂದಿರುತ್ತಾರೆ. ದೈಹಿಕವಾಗಿ ವ್ಯವಸ್ಥೆಗಳನ್ನು ಪ್ರಪಂಚದಾದ್ಯಂತ ಆಯೋಜಿಸಲಾಗುತ್ತದೆ ಆದರೆ ರ್ಆರ್ಥಿಕ ಕೇಂದ್ರಗಳಾದ ಲಂಡನ್, ನ್ಯೂಯಾರ್ಕ್, ಮತ್ತು ಹಾಂಗ್ ಕಾಂಗ್ ಗಳಲ್ಲಿ ಮುಖ್ಯವಾಗಿ ನಡೆಸುತ್ತಾರೆ.
ಬಂಡವಾಳ ಮಾರುಕಟ್ಟೆಗಳ ಒಳಗೆ ಪ್ರಮುಖ ವಿಭಾಗಗಳೆಂದರೆ ಪ್ರಾಥಮಿಕ ಮಾರುಕಟ್ಟೆಗಳು ಮತ್ತು ದ್ವಿತೀಯ ಮಾರುಕಟ್ಟೆಗಳು.ಪ್ರಾಥಮಿಕ ಮಾರುಕಟ್ಟೆಗಳಲ್ಲಿ, ಹೊಸ ಸ್ಟಾಕ್ ಅಥವಾ ಬಾಂಡ್ ಯಾಂತ್ರಿಕ ಮೂಲಕ ಹೂಡಿಕೆದಾರರಿಗೆ ವಿಮೆಯ ಮೂಲಕ ಮಾರಲಾಗುತ್ತದೆ. ಪ್ರಾಥಮಿಕ ಬಂಡವಾಳ ಮಾರುಕಟ್ಟೆಗಳಲ್ಲಿ ದೀರ್ಘಕಾಲದ ಹಣ ಸಂಗ್ರಹಿಸಲು ಕೋರುವ ಮುಖ್ಯ ಘಟಕಗಳು ಸರ್ಕಾರಗಳು (ಪುರಸಭಾ ಸ್ಥಳೀಯ ಅಥವಾ ರಾಷ್ಟ್ರೀಯ ಇರಬಹುದು) ಮತ್ತು ವ್ಯಾಪಾರ ಉದ್ಯಮಗಳು (ಕಂಪನಿಗಳು). ಕಂಪನಿಗಳು ಸಾಮಾನ್ಯವಾಗಿ ಇಕ್ವಿಟಿ ಅಥವಾ ಬಾಂಡುಗಳು ಎರಡನ್ನು ವಿತರಿಸುತ್ತಾರೆ ಆದರೆ ಸರ್ಕಾರಗಳು ಬಾಂಡುಗಳನ್ನು ಮಾತ್ರ ವಿತರಿಸುತ್ತಾರೆ. ಬಾಂಡುಗಳು ಅಥವಾ ಷೇರುಗಳನ್ನು ಖರೀದಿಸುವ ಪ್ರಮುಖ ಘಟಕಗಳು ಪಿಂಚಣಿ ನಿಧಿಗಳು, ಹೆಡ್ಜ್ ನಿಧಿಗಳು, ಸಾರ್ವಭೌಮ ಸಂಪತ್ತು ಹಣ ಮತ್ತು ವಿರಳವಾಗಿ ಶ್ರೀಮಂತ ವ್ಯಕ್ತಿಗಳು ಮತ್ತು ಬಂಡವಾಳ ಹೂಡಿಕೆ ಬ್ಯಾಂಕುಗಳು ತಮ್ಮ ಪರವಾಗಿ ವ್ಯಾಪಾರಮಾಡುವವರು. ಸಾಮಾನ್ಯವಾಗಿ ದ್ವಿತೀಯ ಮಾರುಕಟ್ಟೆಗಳಲ್ಲಿ ಅಸ್ತಿತ್ವದಲ್ಲಿರುವ ಭದ್ರತೆಗಳನ್ನು ಹೂಡಿಕೆದಾರರು ಅಥವಾ ವ್ಯಾಪಾರಿಗಳ ಮಾರಾಟ ಮತ್ತು ಖರೀದಿಸುತ್ತಾರೆ. ದ್ವಿತೀಯ ಮಾರುಕಟ್ಟೆಗಳು ಅಸ್ತಿತ್ವವನ್ನು ಅವರು ಅಗತ್ಯ ಉಂಟಾಗುತ್ತದೆ, ಬಲುಬೇಗನೆ ತಮ್ಮ ಹೂಡಿಕೆ ಹಣ ಸಾಧ್ಯವಾಗುತ್ತದೆ ಎಂಬ ಸಾಧ್ಯತೆ ತಿಳಿದಿರುವಂತೆ, ಪ್ರಾಥಮಿಕ ಮಾರುಕಟ್ಟೆಗಳಲ್ಲಿ ಹೂಡಿಕೆದಾರರ ಇಚ್ಛೆ ಹೆಚ್ಚಿಸುತ್ತದೆ.
ಹಣಕಾಸು ಮಾರುಕಟ್ಟೆ ಮತ್ತೆ ಬಂಡವಾಳ ಮಾರುಕಟ್ಟೆಯ ನಡುವಿನ ವ್ಯತ್ಯಾಸ
ಹಣ ಮಾರುಕಟ್ಟೆಗಳು ಹಿಂದೆಯೇ ರಾತ್ರಿ ಪಾವತಿಸಬೇಕಾದ ನಿರೀಕ್ಷಿಸಲಾಗಿದೆ ಎಂದು ಸಾಲ ಕೆಲವೊಮ್ಮೆ, ಅಲ್ಪಾವಧಿ ಹಣಕಾಸಿನ ಸಂಗ್ರಹ ಬಳಸಲಾಗುತ್ತದೆ. ಬಂಡವಾಳ ಮಾರುಕಟ್ಟೆಗಳಿಗೆ ಇಂತಹ ಷೇರುಗಳ ಖರೀದಿ, ಅಥವಾ ಸಂಪೂರ್ಣವಾಗಿ ಕನಿಷ್ಟ ಒಂದು ವರ್ಷದ ಪಾವತಿ ನಿರೀಕ್ಷೆಗಳಿಲ್ಲ ಎಂದು ಸಾಲ ದೀರ್ಘಕಾಲದ ಹಣಕಾಸಿನ ಸಂಗ್ರಹಕ್ಕೆ ಬಳಸಲಾಗುತ್ತದೆ. ಒಟ್ಟಿಗೆ,ಬಂಡವಾಳ ಮಾರುಕಟ್ಟೆಗಳು ಮತ್ತು ಹಣಕಾಸು ಮಾರುಕಟ್ಟೆಗಳು ಆರ್ಥಿಕ ಮಾರುಕಟ್ಟೆಯನ್ನು ರೂಪಿಸುತ್ತದೆ .ಬಂಡವಾಳ ಮಾರುಕಟ್ಟೆಯಲ್ಲಿ ದೀರ್ಘಕಾಲದ ಹಣಕಾಸು ಸಂಬಂಧಪಟ್ಟಿದೆ. ವಿಶಾಲವಾದ ಅರ್ಥದಲ್ಲಿ, ಇದು ಸಮುದಾಯದ ಉಳಿತಾಯ ಕೈಗಾರಿಕಾ ಮತ್ತು ವಾಣಿಜ್ಯ ಉದ್ದಿಮೆಗಳ ಮತ್ತು ಸಾರ್ವಜನಿಕ ಅಧಿಕಾರಿಗಳು ಲಭ್ಯವಾಗುವಂತೆ ಮಾಡಲಾಗುತ್ತದೆ.
ಸಾಮಾನ್ಯ ಬ್ಯಾಂಕ್ ಸಾಲ ಮತ್ತು ಬಂಡವಾಳ ಮಾರುಕಟ್ಟೆಗಳ ನಡುವಿನ ವ್ಯತ್ಯಾಸ
ನಿಯಮಿತ ಬ್ಯಾಂಕ್ ಸಾಲ ಸಾಮಾನ್ಯವಾಗಿ ಸಾಲಗಳನ್ನು ಒಂದು ವರ್ಷ ಹೆಚ್ಚಿನ ಕಾಲ ವಿಸ್ತರಿಸಲಾಗಿದೆ ಆದರೆ ಇದನ್ನು ಬಂಡವಾಳ ಮಾರುಕಟ್ಟೆಯ ವ್ಯವಹಾರ ಎಂದು ವಿಂಗಡಿಸಲಾಗುವುದಿಲ್ಲ. ಮುಖ್ಯ ವ್ಯತ್ಯಾಸವೆಂದರೆ ನಿಯಮಿತ ಬ್ಯಾಂಕ್ ನಿಂದ ಸಾಲ ಸುರಕ್ಷಿತವಲ್ಲ.ಎರಡನೇ ವ್ಯತ್ಯಾಸ ಬ್ಯಾಂಕುಗಳು ಮತ್ತು ಇದೇ ಸಂಸ್ಥೆಗಳಿಂದ ಸಾಲ ನಿಯಂತ್ರಿಸಲ್ಪಡುವುದು ಬಂಡವಾಳ ಮಾರುಕಟ್ಟೆಗಿಂತ ಹೆಚ್ಚಾಗಿದೆ.. ಮೂರನೆಯ ವ್ಯತ್ಯಾಸ ಬ್ಯಾಂಕ್ ಠೇವಣಿದಾರರು ಮತ್ತು ಷೇರುದಾರರ ಬಂಡವಾಳ ಮಾರುಕಟ್ಟೆಯಲ್ಲಿ ಹೂಡಿಕೆದಾರರು ಹೆಚ್ಚು ಒಲ್ಲದ ಅಪಾಯಕಾರಿ ಆಯ್ಕೆಮಾಡಿಕೊಳ್ಳುತ್ತಾರೆ. 20 ನೇ ಶತಮಾನದಲ್ಲಿ, ಷೇರುಗಳನ್ನು ಹೊರತುಪಡಿಸಿ ಹೆಚ್ಚು ಕಂಪನಿಯ ಹಣಕಾಸನ್ನು ಬ್ಯಾಂಕ್ ಸಾಲದಿಂದ ಹೆಚ್ಚಿಸುತ್ತಿದ್ದರು.ಬಂಡವಾಳ ಮಾರುಕಟ್ಟೆಗಳಿಂದ ಅಮೇರಿಕವು ಹೆಚ್ಚಾಗಿ ಸಾಲವನ್ನು ತೆಗೆದುಕೊಳ್ಳುತ್ತದೆ.
ಪ್ರಾಥಮಿಕ ಮಾರುಕಟ್ಟೆಗಳಲ್ಲಿ ಸರ್ಕಾರ ಹಣ ಎತ್ತುವ ರೀತಿ
thumbnail|right|ಒನ್ ಚರ್ಚಿಲ್ ಪ್ಲೇಸ್, ಬಾರ್ಕ್ಲೇನ ಮುಖ್ಯ ಕಛೇರಿ, ಕೆನರಿ ವಾರ್ಫ್, ಲಂಡನ್ ಸರ್ಕಾರವು ದೀರ್ಘಕಾಲದ ಹಣಕಾಸು ಹೆಚ್ಚಿಸಲು ಬಯಸಿದಾಗ ಇದು ಸಾಮಾನ್ಯವಾಗಿ ಬಂಡವಾಳ ಮಾರುಕಟ್ಟೆಗಳಿಗೆ ಬಾಂಡ್ ಗಳನ್ನು ಮಾರಾಟ ಮಾಡುತ್ತದೆ. 20 ನೇ ಮತ್ತು 21 ನೇ ಶತಮಾನದ ಆರಂಭದಲ್ಲಿ, ಅನೇಕ ಸರ್ಕಾರಗಳು ತಮ್ಮ ಬಾಂಡುಗಳ ಮಾರಾಟವನ್ನು ಸಂಘಟಿಸಲು ಬಂಡವಾಳ ಹೂಡಿಕೆ ಬ್ಯಾಂಕುಗಳನ್ನು ಬಳಸುತ್ತಿದ್ದರು.ಪ್ರಮುಖ ಬ್ಯಾಂಕ್ ಬಾಂಡುಗಳು ಒಪ್ಪಂದದಾರ, ಮತ್ತು ಸಾಮಾನ್ಯವಾಗಿ ಇತರ ಬಂಡವಾಳ ಹೂಡಿಕೆ ಬ್ಯಾಂಕುಗಳ ಮೂಲದಿಂದ ಇರಬಹುದು ಇವರಲ್ಲಿ ಕೆಲವು ದಲ್ಲಾಳಿಗಳು, ಒಂದು ಒಕ್ಕೂಟ ಮುಖಂಡರನ್ನಾಗಿ ಎಂದು.ಸಿಂಡಿಕೇಟ್ ನಂತರ ವಿವಿಧ ಹೂಡಿಕೆದಾರರಿಗೆ ಮಾರಾಟ ಮಾಡುತ್ತಿದ್ದರು. ಅಭಿವೃದ್ಧಿಶೀಲ ರಾಷ್ಟ್ರಗಳು, ಒಂದು ಬಹುಪಕ್ಷೀಯ ಅಭಿವೃದ್ಧಿ ಬ್ಯಾಂಕ್ ಕೆಲವೊಮ್ಮೆ ಹೂಡಿಕೆ ಬ್ಯಾಂಕ್ (ರು), ಬಹುಪಕ್ಷೀಯ ಸಂಸ್ಥೆ ಮತ್ತು ಕೊನೆಯಲ್ಲಿ ಹೂಡಿಕೆದಾರರು ನಡುವೆ ಹಂಚಿರುವ ರೀತಿಯಲ್ಲಿ ಅಪಾಯ ಪರಿಣಾಮವಾಗಿ ವಿಮೆ ಹೆಚ್ಚುವರಿ ಪದರ ಒದಗಿಸುವುದು. ಆದರೆ, 1997 ರಿಂದ ಬಾಂಡುಗಳು ಇಂಟರ್ನೆಟ್ನಲ್ಲಿ ಖರೀದಿಗೆ ನೇರವಾಗಿ ಲಭ್ಯವಿದೆ. ಅನೇಕ ಸರ್ಕಾರಗಳು ಈಗ ಗಣಕೀಕೃತ ಹರಾಜು ಮೂಲಕ ತಮ್ಮ ಬಾಂಡುಗಳನ್ನು ಮಾರಾಟಮಾಡುತ್ತಾರೆ. ಸಾಮಾನ್ಯವಾಗಿ ದೊಡ್ಡ ಪ್ರಮಾಣದ ಬಾಂಡುಗಳನ್ನು ಒಂದೇ ಸರಿ ಮಾರಾಟಕ್ಕಿಡಲಾಗುತ್ತದೆ ಆದರೆ ಸರ್ಕಾರ ಮಾತ್ರ ಪ್ರತಿ ವರ್ಷ ಒಂದು ಸಣ್ಣ ಸಂಖ್ಯೆಯ ಹರಾಜು ಇಟ್ಟುಕೊಳ್ಳುತ್ತದೆ.ಕೆಲವು ಸರ್ಕಾರಗಳು ಇತರ ಮಾರ್ಗಗಳ ಮೂಲಕ ಬಾಂಡುಗಳನ್ನು ಒಂದು ನಿರಂತರವಾದ ಧಾರೆಯಲ್ಲಿ ಮಾರಾಟ ಮಾಡುತ್ತವೆ. ಸಾಲದ ದೊಡ್ಡ ಏಕ ಮಾರಾಟಗಾರ ಅಮೇರಿಕಾದ ಸರ್ಕಾರ; ಇಂತಹ ಮಾರಾಟದ ಹಲವಾರು ವ್ಯವಹಾರಗಳು ಸಾಮಾನ್ಯವಾಗಿ ಅಮೇರಿಕಾದ ನೈಜ ಸಮಯದಲ್ಲಿ ಸಾಲ ಗಡಿಯಾರ ನಿರಂತರವಾಗಿ ಅಪ್ಡೇಟ್ ಆಗುತ್ತದೆ.
ಪ್ರಾಥಮಿಕ ಮಾರುಕಟ್ಟೆಗಳಲ್ಲಿ ಕಂಪನಿ ಹಣ ಎತ್ತುವ ರೀತಿ
ಒಂದು ಕಂಪನಿಯು ದೀರ್ಘಾವಧಿಯ ಬಂಡವಾಳ ಹೂಡಿಕೆಯ ಹಣವನ್ನು ಸಂಗ್ರಹಿಸಲು ಬಯಸಿದರೆ, ಇವರ ಮೊದಲ ನಿರ್ಧಾರ ಇದನ್ನು ಬಾಂಡುಗಳು ಅಥವಾ ಷೇರುಗಳನ್ನು ನೀಡುವ ಮೂಲಕ ಮಾಡುವುದು ಎಂಬುದು.ಷೇರುಗಳಿಗೆ ಆಯ್ಕೆಮಾಡಿದರೆ, ಇದು ತನ್ನ ಸಾಲದ ಹೆಚ್ಚುವುದನ್ನು ತಪ್ಪಿಸಿಕೊಳ್ಳುಬಹುದು ಮತ್ತು ಕೆಲವು ಸಂದರ್ಭಗಳಲ್ಲಿ ಷೇರುದಾರರು ನಾನ್ ಮಾನಿಟರಿ ಸಹಾಯ ಒದಗಿಸಿ ಪರಿಣತಿಯನ್ನು ಅಥವಾ ಉಪಯುಕ್ತ ಸಂಪರ್ಕಗಳು ಒದಗಿಸುತ್ತಾರೆ. ಮತ್ತೊಂದೆಡೆ, ಷೇರುಗಳ ಹೊಸ ಸಂಚಿಕೆ ಅಸ್ತಿತ್ವದಲ್ಲಿರುವ ಷೇರುದಾರರನ್ನು ಕಾನೂನು ದುರ್ಬಲಗೊಳಿಸುವಹಾಗೆ ಮಾಡಬಹುದು, ಮತ್ತು ಅವರು ನಿಯಂತ್ರಣ ಪಡೆದರ ವೇಳೆ, ಹೊಸ ಷೇರುದಾರರು ಹಿರಿಯ ವ್ಯವಸ್ಥಾಪಕರ ಜಾಗವನ್ನು ತೆಗೆದುಕೊಳ್ಳುತ್ತಾರೆ. ಕಂಪನಿಯು ಅತಿಯುತ್ತಮವಾಗಿದ್ದರೆ ಹೂಡಿಕೆದಾರರ ಪ್ರಕಾರ ಷೇರುಗಳಿಗೆ ಹೆಚ್ಚಿನ ಆದಾಯ ಮತ್ತು ಬಂಡವಾಳ ಲಾಭದ ಸಾಮರ್ಥ್ಯವನ್ನು ನೀಡುತ್ತವೆ. ಬಾಂಡ್ಗಳು, ಕಂಪನಿ ಕಳಪೆ ಮಾಡುವ ವೇಳೆ ಸುರಕ್ಷಿತ, ಮತ್ತು ದಿವಾಳಿತನದ ಸಂದರ್ಭದಲ್ಲಿ, ಬಾಂಡ್ ಮಾಲೀಕರರಿಗೆ ಸಾಮಾನ್ಯವಾಗಿ ಷೇರುದಾರರಿಗಿಂತ ಮೊದಲು ಹಣವನ್ನು ನೀಡಲಾಗುತ್ತದೆ. ಒಂದು ಕಂಪನಿಯ ಪ್ರಾಥಮಿಕ ಮಾರುಕಟ್ಟೆಯಿಂದ ಹಣಕಾಸು ಹುಟ್ಟುಹಾಕುತ್ತಿದ್ದರೆ ಹೆಚ್ಚು ಮುಖಾ ಮುಖಿ ಸಭೆಗಳು ಒಳಗೊಂಡಿರುವ ಸಾಧ್ಯತೆ ಹೆಚ್ಚು. ಅವರು ಬಾಂಡುಗಳು ಅಥವಾ ಷೇರುಗಳನ್ನು ವ್ಯವಸ್ಥಿತವಾಗಿ ಬಿಡುಗಡೆ ಮಾಡಲು ಆಯ್ಕೆ ಮಾಡಿಕೋಳ್ಳುತ್ತಾರೆ.ಕಂಪನಿಗಳು ಸಾಮಾನ್ಯವಾಗಿ ತಮ್ಮನ್ನು ಮತ್ತು ಮಾರುಕಟ್ಟೆ ನಡುವಿನ ಮಧ್ಯವರ್ತಿಯಾಗಿ ಬಂಡವಾಳ ಹೂಡಿಕೆ ಬ್ಯಾಂಕಿನ ಸೇವೆಗಳನ್ನು ಉಪಯೊಗಿಸುತ್ತಾರೆ. ಹೂಡಿಕೆ ಬ್ಯಾಂಕ್ ತಂಡವು ಸಾಮಾನ್ಯವಾಗಿ ತಮ್ಮ ಯೋಜನೆಗಳ ಧ್ವನಿ ಖಚಿತಪಡಿಸಿಕೊಳ್ಳಲು ಕಂಪನಿಯ ಎಲ್ಲ ಹಿರಿಯ ಮ್ಯಾನೇಜರ್ಗಳು ಭೇಟಿಮಾಡುತ್ತಾರೆ. ಬ್ಯಾಂಕ್ ನಂತರ ಒಪ್ಪಂದದಾರ ಹಾಗೆ ವರ್ತಿಸಿ,ದಲ್ಲಾಳಿಗಳ ಜಾಲವನ್ನು ವ್ಯವಸ್ತಿಸಿ ಬಾಂಡ್ ಅಥವಾ ಷೇರುಗಳನ್ನು ಹೂಡಿಕೆದಾರರಿಗೆ ಮಾರಾಟ ಮಾಡುತ್ತಾರೆ.ಎರಡನೇ ಹಂತದ ಸಾಮಾನ್ಯವಾಗಿ ಹೆಚ್ಚಾಗಿ ಗಣಕೀಕೃತ ವ್ಯವಸ್ಥೆಗಳು ಮೂಲಕ ಮಾಡಲಾಗುತ್ತದೆ.ಕಂಪನಿಗಳು ಬಂಡವಾಳ ಹೂಡಿಕೆ ಬ್ಯಾಂಕುಗಳಿಗೆ ಶುಲ್ಕ ಪಾವತಿಸಲು ತಪ್ಪಿಸಲು ಪ್ರತ್ಯಕ್ಷ ಸಾರ್ವಜನಿಕ ನೀಡಿಕೆಯನ್ನು ಬಳಸಿಕೊಳ್ಳುತ್ತಾರೆ. ಇದು ಇತರ ಕಾನೂನು ವೆಚ್ಚವನ್ನು ತೆಗೆದುಕೊಳ್ಳುತ್ತದೆ ಮತ್ತು ಗಮನಾರ್ಹ ನಿರ್ವಹಣೆ ಸಮಯ ತೆಗೆದುಕೊಳ್ಳಬಹುದು.
ದ್ವಿತೀಯ ಮಾರುಕಟ್ಟೆಗಳಲ್ಲಿ ವ್ಯಾಪಾರ
thumbnail|right| ವಿದ್ಯುನ್ಮಾನ ವ್ಯಾಪಾರ ವೇದಿಕೆ ಬಂಡವಾಳ ಮಾರುಕಟ್ಟೆಯಲ್ಲಿ ಅತ್ಯಂತ ವ್ಯವಹಾರ ದ್ವಿತೀಯ ಮಾರುಕಟ್ಟೆಯಲ್ಲಿ ನಡೆಯುತ್ತದೆ. ಪ್ರಾಥಮಿಕ ಮಾರುಕಟ್ಟೆಯಲ್ಲಿ ಪ್ರತಿ ಭದ್ರತಾ ಒಮ್ಮೆ ಮಾತ್ರ ಮಾರಾಟ ಮಾಡಬಹುದು, ಮತ್ತು ಹೊಸ ಷೇರುಗಳನ್ನು ಅಥವಾ ಬಾಂಡ್ಗಳು ಬ್ಯಾಚ್ಗಳು ರಚಿಸುವ ಪ್ರಕ್ರಿಯೆ ಸಾಮಾನ್ಯವಾಗಿ ಉದ್ದವಾಗಿದೆ.ದ್ವಿತೀಯ ಮಾರುಕಟ್ಟೆಗಳಲ್ಲಿ ಭದ್ರತಾ ಮಾರಾಟ ಮಿತಿಯಿಲ್ಲದೇ ಮಾಡಬಹುದು ಮತ್ತು ಅದರ ಪ್ರಕ್ರಿಯೆ ಸಾಮಾನ್ಯವಾಗಿ ವೇಗವಾಗಿದೆ.ಉನ್ನತ ಆವರ್ತನ ವ್ಯಾಪಾರಗಳಂತಹ ಕಾರ್ಯತಂತ್ರಗಳ ಏರಿಕೆಯಿಂದಾಗಿ ಒಂದೇ ಗಂಟೆಯೊಳಗೆ ಸಾವಿರಾರು ವ್ಯಾಪಾರ ಮಾಡಬಹುದು.ದ್ವಿತೀಯ ಮಾರುಕಟ್ಟೆ ನೇರವಾಗಿ ಹಣಕಾಸು ಹೆಚ್ಚಿಸಲು ಸಹಾಯ ಮಾಡುವುದಿಲ್ಲ,ಆದರೆ ಸುಲಭವಾಗುತ್ತದೆ.ತಮ್ಮ ಹಣ ಪಡೆಯಲು ಬಯಸಿದರೆ ಹೂಡಿಕೆದಾರರು ತಿಳಿದಿರುವಂತೆ, ಪ್ರಾಥಮಿಕ ಮಾರುಕಟ್ಟೆಯಲ್ಲಿ ಹಣಕಾಸು ಹೆಚ್ಚಿಸಲು ಕಂಪನಿಗಳು ಮತ್ತು ಸರ್ಕಾರಗಳು, ಅವರು ಸಾಮಾನ್ಯವಾಗಿ ತಮ್ಮ ಭದ್ರತಾ ಮರು ಮಾರಾಟ ಮಾಡುತ್ತಾರೆ.ದ್ವಿತೀಯಕ ಬಂಡವಾಳ ಮಾರುಕಟ್ಟೆ ವ್ಯವಹಾರಗಳಲ್ಲಿ ಪ್ರಾಥಮಿಕ ಸಾಲಗಾರರ ಮೇಲೆ ನಕಾರಾತ್ಮಕ ಪರಿಣಾಮ ಬೀರಬಹುದು.ಉದಾಹರಣೆಗೆ ಹೂಡಿಕೆದಾರರು ದೊಡ್ಡ ಪ್ರಮಾಣದಲ್ಲಿ ತಮ್ಮ ಬಾಂಡ್ ಗಳನ್ನು ಮಾರಾಟ ಮಾಡಲು ಪ್ರಯತ್ನಿಸಿದರೆ ಇದೇ ಘಟಕದ ಭವಿಷ್ಯದ ಲಾಭವನ್ನು ಹೆಚ್ಚಿಸಬಹುದು.ಒಂದು ಪರಮಾವಧಿಯ ಉದಾಹರಣೆ ಬಿಲ್ ಕ್ಲಿಂಟನ್ ಯುನೈಟೆಡ್ ಸ್ಟೇಟ್ಸ್ ಅಧ್ಯಕ್ಷರಾಗಿ ತಮ್ಮ ಅಧಿಕಾರಾವಧಿಯ ಆರಂಭಿಸಿದಾಗ. 20 ನೇ ಶತಮಾನದಲ್ಲಿ ಹೆಚ್ಚಾಗಿ ಕೆಲವೇ ಶ್ರೀಮಂತರು ಬ್ರೋಕರ್ಗಳ ಜೊತೆ ಖಾತೆಯನ್ನು ತೆರೆಯಬಹುದಾಗಿತ್ತು,ಆದರೆ ಈಗ ಖಾತೆಗಳನ್ನು ಇಂಟರ್ನೆಟ್ನಲ್ಲಿ ಕಡಿಮೆ ಬೆಲೆಗೆ ಪ್ರವೇಶಿಸಬಹುದು. ಹಲವಾರು ಸಣ್ಣ ವ್ಯಾಪಾರಿಗಳು ಖರೀದಿ ಮತ್ತು ಮಾರಾಟವನ್ನು ವೆಬ್ ಬ್ರೌಸರ್ ಮೂಲಕ ಮಾಡಬಹುದು. ಇದು ದಲ್ಲಾಳಿಗಳು ಒದಗಿಸಿದ ವೇದಿಕೆಗಳು.ಇಂತಹ ವ್ಯಕ್ತಿಯ ವಹಿವಾಟ ಬಂಡವಾಳ ಮಾರುಕಟ್ಟೆಗಳಲ್ಲಿ ಎರಡು ಹಂತದ ವ್ಯವಹಾರ ಒಳಗೊಂಡಿರುತ್ತದೆ.ಮೊದಲ ಅವರು ಬ್ರೋಕರ್ ಜೊತೆ ಮನವಿಯನ್ನು ಮಾಡುತ್ತಾರೆ ನಂತರ ಬ್ರೋಕರ್ ವ್ಯಾಪಾರ ಕಾರ್ಯಗತಗೊಳಿಸುತ್ತಾರೆ. ವ್ಯಾಪಾರ ವಿನಿಮಯ ಮಾಡುವ ವೇಳೆ, ಪ್ರಕ್ರಿಯೆಯನ್ನು ಸಾಮಾನ್ಯವಾಗಿ ಸಂಪೂರ್ಣ ಸ್ವಯಂಚಾಲಿತವಾಗಿ ನಡೆಯುತ್ತದೆ. ಬಂಡವಾಳ ಹೂಡಿಕೆ ಬ್ಯಾಂಕುಗಳು ಸಾಮಾನ್ಯವಾಗಿ ತಮ್ಮ ಗ್ರಾಹಕರಿಗೆ ಅವರ ಬ್ಯಾಂಕ್ ಪರವಾಗಿ ವ್ಯವಹರಿಸುತ್ತದೆ. ಬಂಡವಾಳ ಹೂಡಿಕೆ ಬ್ಯಾಂಕುಗಳು ಸಾಮಾನ್ಯವಾಗಿ ಬಂಡವಾಳ ಮಾರುಕಟ್ಟೆ ಏಂಬ ಒಂದು ವಿಭಾಗ (ಅಥವಾ ಇಲಾಖೆ) ಹೊಂದಿರುತ್ತದೆ.ಈ ವಿಭಾಗದಲ್ಲಿ ಸಿಬ್ಬಂದಿ ಪ್ರಾಥಮಿಕ ಮತ್ತು ದ್ವಿತೀಯ ಮಾರುಕಟ್ಟೆಗಳಲ್ಲಿ ವಿವಿಧ ಅವಕಾಶಗಳ ಬಗ್ಗೆ ತಿಳಿದುಕೊಳ್ಳುತ್ತಾರೆ, ಮತ್ತು ಅದಕ್ಕೆ ತಕ್ಕಂತೆ ಪ್ರಮುಖ ಗ್ರಾಹಕರಿಗೆ ಸಲಹೆ ನೀಡುತ್ತಾರೆ .ನೇರವಾಗಿ ಷೇರುಗಳನ್ನು ಅಥವಾ ಬಾಂಡುಗಳನ್ನು ಖರೀದಿಸುವುದರ ಬದಲು ದ್ವಿತೀಯ ಮಾರುಕಟ್ಟೆಯಲ್ಲಿ ಹೂಡಿಕೆಗೆ ಅನೇಕ ಮಾರ್ಗಗಳಿವೆ.ಸಾಮಾನ್ಯ ವಿಧಾನ ಬಂಡವಾಳ ಹೊಂದಿದೆ ಮ್ಯೂಚುಯಲ್ ನಿಧಿಗಳು ಅಥವಾ ವಿನಿಮಯ ಕೇಂದ್ರದಿಂದ ಮಾರಾಟವಾದ ನಿಧಿಗಳು. ಇದು ದ್ವಿತೀಯ ಮಾರುಕಟ್ಟೆಯಲ್ಲಿ ಖರೀದಿ ಮತ್ತು ಮಾರಾಟ ಮಾಡಬಹುದಾದದ್ದು.
ಬಂಡವಾಳ ನಿಯಂತ್ರಣಗಳು
ರಾಜ್ಯದ ಸರ್ಕಾರ ಬಂಡವಾಳ ನಿಯಂತ್ರಣಗಳನ್ನು ಬಂಡವಾಳ ಮಾರುಕಟ್ಟೆಯ ವ್ಯವಹಾರವನ್ನು ನಿಯಂತ್ರಣ ಮಾಡುವುದಕ್ಕೆ ಉಪಯೋಗಿಸುತ್ತಾರೆ.ದೇಶೀಯ ನಿಯಂತ್ರಣ ಪ್ರಾಧಿಕಾರಗಳೊಂದಿಗೆ ಬಂಡವಾಳ ಮಾರುಕಟ್ಟೆ ಸಹಭಾಗಿಗಳ ಪರಸ್ಪರ ಸಾಕಷ್ಟು ವ್ಯಾಪಾರ ಮಾಡುತ್ತಾರೆ,ಮತ್ತು ಕೆಲವೊಮ್ಮೆ ಬ್ಯಾಂಕುಗಳು ಮತ್ತು ಮುಂತಾದ ಸಂಸ್ಥೆಗಳು ಅಳತೆ ಮೀರಿದ ಅಪಾಯಗಳನ್ನು ತೆಗೆದುಕೊಳ್ಳುವುದಿಲ್ಲ ಎಂದು ಖಚಿತಪಡಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಬಂಡವಾಳ ನಿಯಂತ್ರಣಗಳು ಬೃಹದಾರ್ಥಿಕ ಬಂಡವಾಳ ಮಾರುಕಟ್ಟೆಗಳಮೇಲೆ ಕೆಟ್ಟ ಪರಿಣಾಮಗಳನ್ನು ಬೀರದಹಾಗೆ ನೊಡಿಕೊಳ್ಳುತ್ತಾರೆ.ಅತ್ಯಾಧುನಿಕ ರಾಷ್ಟ್ರಗಳ ಮಾರುಕಟ್ಟೆಗಳಲ್ಲಿ ಮಿತವಾಗಿ ಎಲ್ಲ ಬಂಡವಾಳ ನಿಯಂತ್ರಣಗಳು ವಿನ್-ವಿನ್ ಪರಿಸ್ಥಿತಿ ಒಳಗೊಂಡಿರುತ್ತವೆ.ಹೂಡಿಕೆದಾರರು ಗರಿಷ್ಠ ಆದಾಯ ಪಡೆಯಲು ಬಯಸುತ್ತಾರೆ, ಮತ್ತು ರಾಷ್ಟ್ರಗಳು ತಮ್ಮ ಕೈಗಾರಿಕೆ ಹಾಗೂ ಮೂಲಸೌಕರ್ಯಗಳನ್ನು ಅಭಿವೃದ್ಧಿಯನ್ನು ಹೆಚ್ಚಿಸಬಹುದು. ಕೆಲವೊಮ್ಮೆ ಬಂಡವಾಳ ಮಾರುಕಟ್ಟೆಯಲ್ಲಿ ವ್ಯವಹಾರವು ನಕಾರಾತ್ಮಕ ಪರಿಣಾಮ ಬೀರಬಹುದು - ಉದಾಹರಣೆಗೆ, ಒಂದು ದೇಶದಲ್ಲಿ ಆರ್ಥಿಕ ಬಿಕ್ಕಟ್ಟು ಇದ್ದರೆ ಬಂಡವಾಳವು ಕಡಿಮೆಯಾಗುತ್ತದೆ ಮತ್ತು ವಿದೇಶಿ ಕರೆನ್ಸಿ ಇಲ್ಲದೆ ಸರಕುಗಳನ್ನು ಒಳತರಲಾಗುವುದಿಲ್ಲ. ಭಾರತದಂತಹ ಕೆಲವು ರಾಷ್ಟ್ರಗಳು ತಮ್ಮ ಪ್ರಜೆಗಳ ಹಣವನ್ನು ವಿದೇಶದಲ್ಲಿ ಹೂಡಿಕೆಮಾಡುವ ಬದಲಿಗೆ ತಮ್ಮ ದೇಶದಲ್ಲಿ ಹೂಡಿಕೆಮಾಡಲು ಬಂಡವಾಳ ನಿಯಂತ್ರಣಗಳು ಬಳಸಿದ್ದಾರೆ.
ಉಲ್ಲೇಖಗಳು
<References/>
ವರ್ಗ:ಅರ್ಥಶಾಸ್ತ್ರ ವರ್ಗ:ವ್ಯಾಪಾರ ಮತ್ತು ವಹಿವಾಟು
ಜಾಮಿಯ ಮಿಲಿಯ ಇಸ್ಲಾಮಿಯ
ಜಾಮಿಯ ಮಿಲಿಯ ಇಸ್ಲಾಮಿಯ - ಇದು ದೆಹಲಿಯ ಒಂದು ರಾಷ್ಟ್ರೀಯ ಉನ್ನತ ಶಿಕ್ಷಣ ಸಂಸ್ಥೆ. ಇದು ಒಂದು ಪರಿಗಣಿತ ವಿಶ್ವವಿದ್ಯಾಲಯವಾಗಿದೆ.
ಇತಿಹಾಸ
ಭಾರತದಲ್ಲಿ ೧೯೨೧-೨೨ರ ಅವಧಿಯಲ್ಲಿ ಪ್ರಸಿದ್ಧ ಶಿಕ್ಷಣವೇತ್ತರಾದ ಜಾಕೀರ್ ಹುಸೇನರು ಅರಂಭಿಸಿದ ಒಂದು ರಾಷ್ಟ್ರೀಯ ಉನ್ನತ ಶಿಕ್ಷಣ ಸಂಸ್ಥೆ. ಆಗ ದೇಶಾದ್ಯಂತ ನಡೆಯುತ್ತಿದ್ದ ಸ್ವದೇಶೀ ಚಳವಳಿಯ ಅಂಗವಾಗಿ ಉತ್ಕಟ ದೇಶಾಭಿಮಾನದಿಂದ ಹಾಗೂ ಶಿಕ್ಷಣ ಸಂಸ್ಥೆಗಳನ್ನು ಬಹಿಷ್ಕರಿಸುವ ಉದ್ದೇಶದಿಂದ ಅನೇಕ ದೇಶೀಯ ಶಾಲಾಕಾಲೇಜುಗಳು ಆರಂಭವಾದುವು. ಕೇವಲ ಒಂದು ವರ್ಷ ಕಾಲ ಇಂಗ್ಲಿಷ್ ಶಿಕ್ಷಣ ಸಂಸ್ಥೆಗಳನ್ನು ಬಹಿಷ್ಕರಿಸುವುದರಿಂದ ಭಾರತಕ್ಕೆ ಸ್ವಾತಂತ್ರ್ಯ ಲಭಿಸುವುದೆಂದು ಗಾಂಧೀಜಿ ಕರೆ ನೀಡಿದರು. ಅವರ ಆಶ್ವಾಸನೆಯಂತೆ ಅನೇಕ ವಿದ್ಯಾರ್ಥಿಗಳು ಅಧ್ಯಾಪಕರೂ ಸರ್ಕಾರದ ಶಾಲಾಕಾಲೇಜುಗಳನ್ನು ತೊರೆದು ಹೊರಬಂದರು. ಆದರೆ ಒಂದು ವರ್ಷವಾದರೂ ಸ್ವರಾಜ್ಯ ಲಭಿಸಲಿಲ್ಲ. ಆಗ, ಹೊರಬಂದ ವಿದ್ಯಾರ್ಥಿಗಳಿಗೂ ಅಧ್ಯಾಪಕರಿಗೂ ಅವಕಾಶವಾಗಲೆಂದು ಇಂಗ್ಲಿಷ್ ಶಿಕ್ಷಣ ಪದ್ಧತಿಗೆ ಸಮಾಂತರವಾಗಿ ದೇಶೀಯ ಶಾಲಾಕಾಲೇಜುಗಳನ್ನು ಆರಂಭಿಸುವ ಯತ್ನ ನಡೆಯಿತು. ಅನೇಕ ಖಾಸಗಿ ಶಿಕ್ಷಣ ಸಂಸ್ಥೆಗಳೇನೊ ಆರಂಭವಾದವು. ಆದರೆ ಅವಷ್ಟರಿಂದಲೇ ರಾಷ್ಟ್ರೀಯ ಶಿಕ್ಷಣ ಪದ್ಧತಿಯ ಸ್ಥಾಪನೆ ಸಾಧ್ಯವಿಲ್ಲವೆಂದು ಅದು ರಾಷ್ಟ್ರೀಯ ಸರ್ಕಾರದಿಂದ ಮಾತ್ರ ಸಾಧ್ಯವೆಂದೂ ತಿಳಿಯಲು ಬಹಳ ಕಾಲ ಹಿಡಿಯಲಿಲ್ಲ. ಆ ಕಾರ್ಯಸಾಧನೆಗೆ ಸ್ವರಾಜ್ಯ ಲಭಿಸುವವರೆಗೂ ಕಾಯಬೇಕೆಂದು ನಾಯಕರು ನಿರ್ಧರಿಸಿ, ಇರುವ ಸಂಪನ್ಮೂಲಗಳನ್ನು ಜಾಣತನದಿಂದ ಬಳಸಬೇಕೆಂದು ಸೂಚಿಸಿದರು. ಇದರ ಫಲವಾಗಿ ಸಮಾಂತರ ಶಿಕ್ಷಣ ಪದ್ಧತಿಯನ್ನು ಸ್ಥಾಪಿಸುವ ಬದಲು ಇರುವ ಜನ ಮತ್ತು ಧನಮೂಲಗಳನ್ನು ಹಲವು ವಿಶಿಷ್ಟ ಸಂಸ್ಥೆಗಳ ಸ್ಥಾಪನೆಗಾಗಿ ಬಳಸಿ ಅಲ್ಲಿ ಪ್ರಾಯೋಗಿಕವಾಗಿ ಕೆಲವಂಶಗಳನ್ನು ಆಚರಣೆಗೆ ತರುವ ಯತ್ನ ನಡೆಯಿತು. ಆ ಯೋಜನೆಯ ಪ್ರಕಾರ ಗುಜರಾತ್, ಬಿಹಾರ್, ಕಾಶೀವಿದ್ಯಾಪೀಠ ಮತ್ತು ಜಾಮಿಯ ಮಿಲಿಯ ಇಸ್ಲಾಮಿಯ ಶಿಕ್ಷಣ ಸಂಸ್ಥೆಗಳು ಆರಂಭವಾದುವು. ಅವುಗಳಲ್ಲಿ ಮೊದಲ ಮೂರು ಸಂಸ್ಥೆಗಳು ಕಾಲಕ್ರಮದಲ್ಲಿ ತಮ್ಮ ಮೊದಲ ಸ್ವರೂಪವನ್ನು ಕಳೆದುಕೊಂಡವು. ಕೊನೆಯದು ತನ್ನ ಮೂಲರೂಪದಲ್ಲಿ ಮೂಲ ಉದ್ದೇಶ ಸಾಧನೆಗಾಗಿ ಇಂದಿಗೂ ನಡೆದುಕೊಂಡು ಬರುತ್ತಿದೆ.
ಸಂಸ್ಥೆಯ ಕಾರ್ಯಕ್ರಮಗಳು
ಈ ಸಂಸ್ಥೆ ತನ್ನ ಉದ್ದೇಶವನ್ನು ಸಾಧಿಸಲು ಈಗ ಹಲವಾರು ಕಾರ್ಯಕ್ರಮಗಳನ್ನು ಹಾಕಿಕೊಂಡಿದೆ. ಅಲ್ಲಿ ಒಂದು ವಸತಿವಿದ್ಯಾಲಯವಿದೆ. ಮದರ್ಸ ಶಿಕ್ಷಣವನ್ನು ಮುಗಿಸಿದವರಿಗೆ ಆಧುನಿಕ ಭಾಷೆ, ಕಲೆ ಮತ್ತು ಸಮಾಜ ವಿಜ್ಞಾನಗಳಲ್ಲಿ ಉನ್ನತ ಶಿಕ್ಷಣವನ್ನು ನೀಡುವುದಕ್ಕೆ ಸೌಲಭ್ಯವಿದೆ. 20,000 ಪುಸ್ತಕಗಳನ್ನೊಳಗೊಂಡ ಒಂದು ಗ್ರಂಥಾಲಯವೂ ನಿಸರ್ಗ ವಿಜ್ಞಾನದ ಪ್ರಯೋಗಾಲಯವೂ ಇವೆ. ಒಬ್ಬೊಬ್ಬರೂ ಪ್ರತ್ಯೇಕವಾಗಿ ಅಭ್ಯಸಿಸಲು ಅವಕಾಶವಿರುವ ಒಂದು ವಸತಿ ಪ್ರೌಢಶಾಲೆಯಿದೆ. ಅಲ್ಲಿ ಆಧುನಿಕ ಶಿಕ್ಷಣದ ವ್ಯವಸ್ಥೆಯಿದೆ. ಯೋಜನಾ (ಪ್ರಾಜೆಕ್ಟ್) ಪದ್ಧತಿಯ ಒಂದು ಪ್ರಾಥಮಿಕ ಶಾಲೆಯಿದೆ. ಅದಕ್ಕೆ ಸೇರಿದಂತೆ ಒಂದು ಶಾಲಾತೋಟ, ಒಂದು ಬ್ಯಾಂಕು ಮತ್ತು ಒಂದು ಸಹಕಾರಿ ಅಂಗಡಿ ಇದೆ. ಅವನ್ನೇ ವಿದ್ಯಾರ್ಥಿಗಳೇ ನಡೆಸುತ್ತಾರೆ. ಪ್ರಾಥಮಿಕ ಮತ್ತು ವಯಸ್ಕರ ಶಿಕ್ಷಣಕ್ಕಾಗಿ ಉದ್ದೇಶಿಸಿರುವ ಮೊದಲ ಒಂದು ಕೇಂದ್ರ ಈಗ ಆರಂಭವಾಗಿದೆ. ದಿನಬಳಕೆಯ ರಸಾಯನವಸ್ತುಗಳನ್ನು ತಯಾರಿಸಲು ರಸಾಯನಶಾಸ್ತ್ರದ ಪ್ರಯೋಗಾಲಯಕ್ಕೆ ಸೇರಿದಂತೆ ಒಂದು ರಾಸಾಯನಿಕ ಉದ್ಯೋಗ ಕೇಂದ್ರವಿದೆ. ಉರ್ದು ಸಾಹಿತ್ಯವನ್ನು ಸಮೃದ್ಧಗೊಳಿಸಿರುವ ಉರ್ದು ಸಾಹಿತ್ಯ ಅಕಾಡೆಮಿ, ಒಂದು ಪ್ರಕಟನಾಲಯ, ಒಂದು ಪುಸ್ತಕದಂಗಡಿ, ಇಲ್ಲಿ ಇವೆ. ಒಂದು ನಿಯತಕಾಲಿಕ ಪತ್ರಿಕೆಯನ್ನು ಪ್ರಕಟಿಸುವ ವ್ಯವಸ್ಥೆಯೂ ಇದೆ.
ಈಚೆಗೆ ಇಲ್ಲಿ ಮೂಲಶಿಕ್ಷಣ ಪಾಠಶಾಲೆಯ ಅಧ್ಯಾಪಕರಿಗೆ ಶಿಕ್ಷಣವೀಯಲು ಒಂದು ವೃತ್ತಿ ಶಿಕ್ಷಣ ಸಂಸ್ಥೆಯೂ ಏರ್ಪಟ್ಟಿದೆ. ಭಾರತದ ಬೇರೆ ಬೇರೆ ಭಾಗಗಳಿಂದಲೂ ಇಂಡೋನೇಷ್ಯ, ಮಧ್ಯಪ್ರಾಚ್ಯ ಮುಂತಾದ ದೇಶಗಳಿಂದಲೂ ಬಂದ 500ಕ್ಕೂ ಹೆಚ್ಚು ಮಂದಿ ಇಲ್ಲಿ ಶಿಕ್ಷಣ ಪಡೆಯುತ್ತಿದ್ದಾರೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಶಿಕ್ಷಣ ಸಂಸ್ಥೆಗಳು
ಟಿ. ಎಂ. ಕೃಷ್ಣ
ತೋಡೂರ್ ಮಡಾಬುಸಿ ಕೃಷ್ಣ (ಜನನ 22 ಜನವರಿ 1976) ಕರ್ನಾಟಕ ಗಾಯಕ, ಬರಹಗಾರ, ಸಾಮಾಜಿಕ ಕಾರ್ಯಕರ್ತ ಮತ್ತು ಲೇಖಕ. ಗಾಯಕನಾಗಿ, ಅವರು ತಮ್ಮ ಸಂಗೀತ ಕಚೇರಿಗಳ ಶೈಲಿ ಮತ್ತು ವಸ್ತು ಎರಡರಲ್ಲೂ ಆವಿಷ್ಕಾರಗಳನ್ನು ಮಾಡಿದ್ದಾರೆ,. ಸಾಮಾಜಿಕ ಕಾರ್ಯಕರ್ತರಾಗಿ, ಅವರು ಪರಿಸರ, ಜಾತಿ ವ್ಯವಸ್ಥೆ, ಕೋಮುವಾದ, ಧಾರ್ಮಿಕ ಸುಧಾರಣೆ, ಸಾಮಾಜಿಕ ಆಚರಣೆಗಳ ಸುಧಾರಣೆ ಮತ್ತು ಮುಂತಾದ ಹಲವಾರು ಕಾರಣಗಳನ್ನು ಸಾಧಿಸಿದ್ದಾರೆ.
2016 ರಲ್ಲಿ ರಾಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಪಡೆದಿದ್ದಾರೆ.
ಹಿನ್ನೆಲೆ ಮತ್ತು ವೈಯಕ್ತಿಕ ಜೀವನ
ಕೃಷ್ಣ ಚೆನ್ನೈನ ದಿ ಸ್ಕೂಲ್ (ಕೃಷ್ಣಮೂರ್ತಿ ಫೌಂಡೇಶನ್ ಆಫ್ ಇಂಡಿಯಾ) ನ ಹಳೆಯ ವಿದ್ಯಾರ್ಥಿ. ಕೃಷ್ಣ ಮದ್ರಾಸ್ ವಿಶ್ವವಿದ್ಯಾಲಯದ ವಿವೇಕಾನಂದ ಕಾಲೇಜಿನಿಂದ ಅರ್ಥಶಾಸ್ತ್ರದಲ್ಲಿ ಬಿಎ ಪದವಿ ಪಡೆದರು. ಅವರು ಕರ್ನಾಟಕ ಸಂಗೀತಗಾರ ಸಂಗೀತ ಶಿವಕುಮಾರ್ ಅವರನ್ನು ವಿವಾಹವಾದರು. ಅವರು ಪತ್ನಿ ಕರ್ನಾಟಕ ಗಾಯಕ ಸಂಗೀತ ಶಿವಕುಮಾರ್ ಮತ್ತು ಇಬ್ಬರು ಪುತ್ರಿಯರೊಂದಿಗೆ ಚೆನ್ನೈನಲ್ಲಿ ವಾಸಿಸುತ್ತಿದ್ದಾರೆ.
ವೃತ್ತಿ
ಕೃಷ್ಣನ ಪೋಷಕರು ಇಬ್ಬರೂ ಕಲೆಗಳಲ್ಲಿ, ವಿಶೇಷವಾಗಿ ಕರ್ನಾಟಕ ಸಂಗೀತದ ಬಗ್ಗೆ ಆಳವಾದ ಆಸಕ್ತಿಯನ್ನು ಹೊಂದಿದ್ದರು. ಅವರ ತಾಯಿ ತನ್ನ ಬಾಲ್ಯದಲ್ಲಿ ವಿಶಿಷ್ಟ ದಕ್ಷಿಣ ಭಾರತದ ಶೈಲಿಯಲ್ಲಿ ಸಂಗೀತ ಪಾಠಗಳನ್ನು ಪಡೆದಿದ್ದರು ಮತ್ತು ಕರ್ನಾಟಕ ಸಂಗೀತದಲ್ಲಿ ಪದವಿ ಪಡೆದಿದ್ದರು.
ಅವರ ಸಂಗೀತವನ್ನು ಆಗಾಗ್ಗೆ ಭಾವಪೂರ್ಣ ಮತ್ತು 'ರಾಗ ಭವ' ತುಂಬಿದೆ ಎಂದು ಮೌಲ್ಯಮಾಪನ ಮಾಡಲಾಗುತ್ತದೆ. ಅವರ ಅನೇಕ ಚಿತ್ರಣಗಳಲ್ಲಿ, ಅವರ ಕೇಳುಗರಲ್ಲಿ ಅತ್ಯಂತ ಜನಪ್ರಿಯವಾದದ್ದು ಯಮುನಾಕಲ್ಯಾಣಿಯಲ್ಲಿ 'ಜಂಬುಪಥೆ' ಮತ್ತು ನಳಿನಕಾಂತಿಯಲ್ಲಿ 'ಮಾನವಿನಾಲ'. ಕಳೆದ ದಶಕದಲ್ಲಿ ಅವರ ಸಂಗೀತವು ಅವರ ಶಕ್ತಿಯುತ, ಆಳವಾದ ಧ್ವನಿ ಮತ್ತು ಅನೇಕ ಅಪರೂಪದ ರಾಗಗಳಲ್ಲಿ ಕ್ಷಿಪ್ರ ಸ್ವರಗಳನ್ನು ಹಾಡುವ ಸಾಮರ್ಥ್ಯಕ್ಕೆ ಹೆಸರುವಾಸಿಯಾಗಿದೆ. ಅವರು ಈಗ ನೆರಾವಲ್ ಮೇಲೆ ಕೇಂದ್ರೀಕರಿಸಿದ್ದಾರೆ, ಇದು ಸುಧಾರಿತ ರೂಪವಾಗಿದೆ, ಇದು ಯುಗಗಳಿಂದ ವಿರೂಪಗೊಂಡಿದೆ ಎಂದು ಅವರು ನಂಬುತ್ತಾರೆ. ಅವರು ತಮ್ಮ ಸಂಗೀತ ಕಚೇರಿಗಳನ್ನು ಪ್ರಸ್ತುತಪಡಿಸುವ ವಿಧಾನದಲ್ಲಿ ಅವರ 'ನಾವೀನ್ಯತೆ'ಗಳಿಗೆ ಹೆಸರುವಾಸಿಯಾಗಿದ್ದಾರೆ, ಪರಿಶುದ್ಧವಾದಿಗಳ ಒಂದು ಪ್ರಮುಖ ವಿಷಯವೆಂದರೆ ಅವರು ಸಂಗೀತ ಕಚೇರಿಯ ಮಧ್ಯದಲ್ಲಿ ವರ್ಣಗಳನ್ನು (ಸಾಂಪ್ರದಾಯಿಕವಾಗಿ ಪರಿಚಯಾತ್ಮಕ ತುಣುಕುಗಳನ್ನು) ನಿರೂಪಿಸುತ್ತಾರೆ. ಸಂಗೀತ ಸಂಪತ್ತ ಪ್ರದರ್ಷಿನಿ ಅವರ ದೀಕ್ಷಿತರ್ ಸಂಯೋಜನೆಗಳನ್ನು ಪುಸ್ತಕದಲ್ಲಿನ ಸಂಕೇತಗಳ ಪ್ರಕಾರ ನಿಖರವಾಗಿ ಪ್ರದರ್ಶಿಸುವ ಯೋಜನೆಯೊಂದಿಗೂ ಅವರು ಕೆಲಸ ಮಾಡುತ್ತಿದ್ದಾರೆ.
ಕೃಷ್ಣ ಸಾಂಸ್ಕೃತಿಕ ವಲಯಕ್ಕೆ ಸೀಮಿತವಾಗಿರದೆ ವ್ಯಾಪಕವಾದ ಸಮಸ್ಯೆಗಳ ಬಗ್ಗೆ ಮಾತನಾಡುತ್ತಾನೆ ಮತ್ತು ಬರೆಯುತ್ತಾನೆ. ಅವರ ಆಸಕ್ತಿಗಳು ಎಡಪಂಥೀಯ ಕ್ರಿಯಾಶೀಲತೆಯ ವಿಸ್ತಾರವನ್ನು ಹೊಂದಿವೆ, ಅದು ಪರಿಸರ, ಜಾತಿ ವ್ಯವಸ್ಥೆ, ಸಾಮಾಜಿಕ ಸುಧಾರಣೆ, ಧಾರ್ಮಿಕ ಸುಧಾರಣೆ, ಕೋಮುವಾದವನ್ನು ಎದುರಿಸುವುದು, ಶಾಸ್ತ್ರೀಯ ಸಂಗೀತದಲ್ಲಿ ನಾವೀನ್ಯತೆ ಹೀಗೆ. ಅವರು ಸಂಗೀತ ಮತ್ತು ಸಂಸ್ಕೃತಿಯ ವರ್ಣಪಟಲದಲ್ಲಿ ಹರಡಿರುವ ಅನೇಕ ಸಂಸ್ಥೆಗಳಲ್ಲಿ ತೊಡಗಿಸಿಕೊಂಡಿದ್ದಾರೆ ಮತ್ತು ತೊಡಗಿಸಿಕೊಂಡಿದ್ದಾರೆ. ಇತ್ತೀಚೆಗೆ, ಅವರು 370 ನೇ ರದ್ದಿಯಾತಿಗಾಗಿ ವಿರುದ್ಧ ಮಾತನಾಡಿದರು ಮತ್ತು ಲೆನಿನ್ ಅಂಬೇಡ್ಕರ್ ಗಾಂಧಿ ಮತ್ತು ಪೆರಿಯಾರ್ ಪ್ರತಿಮೆಗಳನ್ನು ನಾಶ.
ಕೃಷ್ಣ ಅವರು ಕಾರ್ಯಕರ್ತರ ತಂಡದ ಭಾಗವಾಗಿದ್ದು, ಚೆನ್ನೈನಲ್ಲಿ ಉರುರ್-ಓಲ್ಕಾಟ್ ಕುಪ್ಪಂ ಉತ್ಸವ ಮತ್ತು ಚೆನ್ನೈನಲ್ಲಿ ಸ್ವಾನುಭವ ಉಪಕ್ರಮವನ್ನು ಆಯೋಜಿಸಿದ್ದಾರೆ. ಅವರು ಪರಿಸರವಾದಿ ನಿತ್ಯಾನಂದ್ ಜಯರಾಮನ್ ಅವರೊಂದಿಗೆ ಚೆನ್ನೈ ಪೊರೊಂಬೊಕ್ ಪಡಾಲ್ ನಂತಹ ಸ್ಪೂರ್ತಿದಾಯಕ ಸಹಯೋಗದ ಭಾಗವಾಗಿದ್ದಾರೆ. ಅವರು ಜೋಗಪ್ಪಾಸ್ (ಲಿಂಗಾಯತ ಸಂಗೀತಗಾರರು) ಅವರೊಂದಿಗಿನ ಪ್ರದರ್ಶನಕ್ಕಾಗಿ ಸಹಕರಿಸಿದ್ದಾರೆ ಮತ್ತು ಪೆರುಮಾಲ್ ಮುರುಗನ್ ಅವರ ಕವನವನ್ನು ಕನ್ಸರ್ಟ್ ಹಂತಕ್ಕೆ ತಂದಿದ್ದಾರೆ. ಅವರು ಹಾರ್ವರ್ಡ್ ವಿಶ್ವವಿದ್ಯಾಲಯ, ಚೆನ್ನೈ ಗಣಿತ ಸಂಸ್ಥೆ, ಭಾರತೀಯ ತಂತ್ರಜ್ಞಾನ ಸಂಸ್ಥೆ, ಮತ್ತು ಭಾರತೀಯ ಸಂಸ್ಥೆಗಳ ನಿರ್ವಹಣೆ ಸೇರಿದಂತೆ ವಿವಿಧ ಸಮ್ಮೇಳನಗಳು ಮತ್ತು ಶೈಕ್ಷಣಿಕ ಸಂಸ್ಥೆಗಳಲ್ಲಿ ಮಾತನಾಡುತ್ತಾರೆ.
ಅವರ ಪ್ರಶಸ್ತಿಗಳಲ್ಲಿ ಪ್ರತಿಷ್ಠಿತ ರಾಮನ್ ಮ್ಯಾಗ್ಸೆಸೆ ಪ್ರಶಸ್ತಿ (2016) ' ಇಂದಿರಾ ಗಾಂಧಿ ಪ್ರಶಸ್ತಿ (2017)
ಪ್ರೊಫೆಸರ್ ವಿ. ಅರವಿಂದಕ್ಷನ್ ಸ್ಮಾರಕ ಪ್ರಶಸ್ತಿ (2017).
ರಾಜು ಮುರುಗನ್ ನಿರ್ದೇಶನದ ಜಿಪ್ಸಿ (2019 ಚಿತ್ರ) ಚಿತ್ರದ 'ವೆನ್ಪುರ' ಹಾಡು ಕೃಷ್ಣ ಅವರ ಮೊದಲ ಹಿನ್ನೆಲೆ ಹಾಡು.
ಬಾಹ್ಯ ಲಿಂಕ್‌ಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:Pages with unreviewed translations
ಪಂಚಮವೇದ
ಪಂಚಮ ವೇದ ಅಂದರೆ ನಾಲ್ಕು ಅಂಗೀಕೃತ ವೇದಗಳ ಹೊರಗಿರುವ, ಆದಾಗ್ಯೂ ವೇದದ ಸ್ಥಾನ ಹೊಂದಿರುವ ಪಠ್ಯ. ಒಂದು ನಿರ್ದಿಷ್ಟ ಪಠ್ಯ ಅಥವಾ ಪಠ್ಯಗಳು ಮತ್ತು ಅವುಗಳ ಬೋಧನೆಗಳಿಗೆ ಹಿಂದೂ ಧರ್ಮವು ವೇದಗಳೊಂದಿಗೆ ಸಂಬಂಧಿಸುವ ಶಾಶ್ವತತೆ ಮತ್ತು ಅಧಿಕಾರ ನೀಡಲು ಪಂಚಮ ವೇದದ ಕಲ್ಪನೆಯನ್ನು ಅನೇಕ ವೈದಿಕೋತ್ತರ ಹಿಂದೂ ಪಠ್ಯಗಳಲ್ಲಿ ಪ್ರಸ್ತಾಪಿಸಲಾಗಿದೆ. ಈ ಕಲ್ಪನೆ ಪ್ರಾಚೀನವಾದುದು, ಮತ್ತು ಮೊದಲ ಸಲ ಉಪನಿಷತ್ತುಗಳಲ್ಲಿ ಕಾಣಿಸಿತು, ಆದರೆ ಅವುಗಳ ನಂತರದ ಕಳೆದ ಕೆಲವು ಶತಮಾನಗಳಲ್ಲಿ ಹೆಚ್ಚು ಇತ್ತೀಚಿನ ಸಂಸ್ಕೃತ ಮತ್ತು ದೇಶೀಯ ಪಠ್ಯಗಳಿಗೂ ಅನ್ವಯಿಸಲಾಗಿದೆ.
ಪಂಚಮ ವೇದಕ್ಕೆ ಅತ್ಯಂತ ಮುಂಚಿನ ಉಲ್ಲೇಖ ಛಾಂದೋಗ್ಯ ಉಪನಿಷತ್‍ನಲ್ಲಿ ಕಂಡುಬರುತ್ತದೆ. ಈ ಉಪನಿಷತ್ತು ಪಂಚಮ ವೇದ ಪದವನ್ನು ಅದರ ಕಾಲದ ಇತಿಹಾಸ-ಪುರಾಣಗಳಿಗೆ ("ಪ್ರಾಚೀನ ಸಂಪ್ರದಾಯಗಳು") ಅನ್ವಯಿಸುತ್ತದೆ,
ಮಹಾಭಾರತವು ಇತಿಹಾಸದ ಈ ಉಲ್ಲೇಖವನ್ನು ಬಳಸಿತು. ಮಹಾಭಾರತವು ಇತಿಹಾಸವೆಂದೂ ಕರೆಯಲ್ಪಡುವ ಭಾರತೀಯ ಮಹಾಕಾವ್ಯ ವರ್ಗಕ್ಕೆ ಸೇರಿದೆ. ಮಹಾಭಾರತವು ತನ್ನನ್ನು ತಾನು ಪಂಚಮ ವೇದವೆಂದು ಉಲ್ಲೇಖಿಸಿಕೊಂಡಿದೆ. ವೇದಗಳ ಪೌರಾಣಿಕ ಸಂಪಾದಕರಾದ ವ್ಯಾಸರಿಂದ ಬರೆಯಲ್ಪಟ್ಟದ್ದೆಂದು ಆರೋಪಿಸಲಾಗಿರುವ ಸಂಗತಿಯ ಮೇಲೂ ಅವಲಂಬಿಸಿ, ಮಹಾಭಾರತವು ತನ್ನನ್ನು ತಾನು ಎಲ್ಲ ಜನರಿಗಾಗಿ ಉದ್ದೇಶಿತವಾದ ಹೊಸ ಯುಗಕ್ಕೆ ಹೊಸ ವೇದವೆಂದು ಘೋಷಿಸಿಕೊಂಡಿದೆ. ಇದು ತಾನು ನಾಲ್ಕು ಅಂಗೀಕೃತ ವೇದಗಳಿಗೆ ಸಮಾನವೆಂದು ಮತ್ತು ಕೆಲವು ರೀತಿಯಲ್ಲಿ ವೇದಗಳಿಗಿಂತ ಶ್ರೇಷ್ಠವೆಂದು ಹೇಳಿಕೊಂಡಿದೆ. ಇನ್ನೊಂದು ಪ್ರಧಾನ ಹಿಂದೂ ಮಹಾಕಾವ್ಯವಾದ ರಾಮಾಯಣವೂ ತಾನು ಪಂಚಮ ವೇದವೆಂದು ಹಕ್ಕು ಸಾಧಿಸುತ್ತದೆ.
ಉಲ್ಲೇಖಗಳು
ವರ್ಗ:ವೇದಗಳು
ಓವರ್-ದಿ-ಟಾಪ್ ಮಾಧ್ಯಮ ಸೇವೆ
ಓವರ್-ದಿ-ಟಾಪ್ ( ಓಟಿಟಿ ) ಮಾಧ್ಯಮ ಸೇವೆಯು ಇಂಟರ್ನೆಟ್ ಮೂಲಕ ವೀಕ್ಷಕರಿಗೆ ನೇರವಾಗಿ ನೀಡಲಾಗುವ ಮಾಧ್ಯಮ ಸೇವೆಯಾಗಿದೆ. ಓಟಿಟಿ ಕೇಬಲ್, ಪ್ರಸಾರ, ಮತ್ತು ಉಪಗ್ರಹ ದೂರದರ್ಶನ ವೇದಿಕೆಗಳನ್ನು ಬೈಪಾಸ್ ಮಾಡುತ್ತದೆ: ಸಾಂಪ್ರದಾಯಿಕವಾಗಿ ಅಂತಹ ವಿಷಯದ ನಿಯಂತ್ರಕರು ಅಥವಾ ವಿತರಕರಾಗಿ ಕಾರ್ಯನಿರ್ವಹಿಸುವ ಕಂಪನಿಗಳ ಪ್ರಕಾರಗಳು. ನೋ-ಕ್ಯಾರಿಯರ್ ಸೆಲ್‌ಫೋನ್‌ಗಳನ್ನು ವಿವರಿಸಲು ಸಹ ಇದನ್ನು ಬಳಸಲಾಗುತ್ತದೆ, ಇದಕ್ಕಾಗಿ ಎಲ್ಲಾ ಸಂವಹನಗಳನ್ನು ಡೇಟಾದಂತೆ ಚಾರ್ಜ್ ಮಾಡಲಾಗುತ್ತದೆ, ಏಕಸ್ವಾಮ್ಯದ ಸ್ಪರ್ಧೆಯನ್ನು ತಪ್ಪಿಸುವುದು ಅಥವಾ ಇತರ ಕರೆ ವಿಧಾನಗಳನ್ನು ಬದಲಾಯಿಸುವ ಎರಡೂ ಸೇರಿದಂತೆ ಈ ರೀತಿಯಲ್ಲಿ ಡೇಟಾವನ್ನು ರವಾನಿಸುವ ಫೋನ್‌ಗಳಿಗಾಗಿ ಅಪ್ಲಿಕೇಶನ್‌ಗಳು ಮತ್ತು ಸಾಫ್ಟ್‌ವೇರ್ ಅನ್ನು ನವೀಕರಿಸುವವರು.
ಈ ಪದವು ಚಂದಾದಾರಿಕೆ -ಆಧಾರಿತ ವೀಡಿಯೊ ಆನ್ ಡಿಮ್ಯಾಂಡ್ ಸೇವೆಗಳಿಗೆ ಸಮಾನಾರ್ಥಕವಾಗಿದೆ, ಅದು ಚಲನಚಿತ್ರ ಮತ್ತು ದೂರದರ್ಶನ ವಿಷಯಕ್ಕೆ ಪ್ರವೇಶವನ್ನು ನೀಡುತ್ತದೆ (ವಿಷಯ ಮಾಲೀಕರಿಂದ ಹಕ್ಕುಗಳನ್ನು ಪಡೆದಿರುವ ಅಸ್ತಿತ್ವದಲ್ಲಿರುವ ಪ್ರದರ್ಶನಗಳು ಮತ್ತು ಚಲನಚಿತ್ರಗಳು ಸೇರಿದಂತೆ, ಹಾಗೆಯೇ ನಿರ್ದಿಷ್ಟವಾಗಿ ಉತ್ಪಾದಿಸಲಾದ ಮೂಲ ವಿಷಯ. ಸೇವೆ).